
MAČAK 


— Vi gledate moga mačka? — upita Lavarel, 
»On nije baš lijep, nije . . .« 

— On je strašan, — odgovori gospođa Fakel. 
»Najprije svojom bojom, zatim svojom izobliče- 
nom njuškom, a naročito ovom krvavom rupom, 
koja zamjenjuje oko . . . 

— Ali ja ga neobično volim,« odgovori Lavarel. 
»Ne bih ga dao ni za najbolju mačku iz Perzije. 
Ni za najljepši auto. Volim ga . . . i čuvat ću ga 
do zadnjeg njegova časa. Nitko na svijetu nije 
učinio za mene, što je učinio ovaj siromašak . . . 

Lavarel zavrti glavom i pomilova svog šutlji- 
vog mačka. 

— Pa što je on učinio? — upita lijepa mala 
ženica. 

— Spasio mi je život. I ja sam siguran, da mi 
je on to učinio svijesno, jer nikakav mačak, pa 
čak ni pas, nema toliko dosjetljivosti kao on. 

— Oh, pričajte mi tu stvar. 

Lavarel poče da se smije: 

— Ona će vas vrlo zanimati: to je priča o raz- 
bojnicima . . . Dogodila se pred dvije godine i to 
baš u mjesecu svibnju . . . Bilo je čarobno veće, 
puno zvijezda na neizmjernom nebeskom polju. 
Ja sam čitao sjedeći u mekom naslonjaču i tek 
kadikad prekinuo čitanje, da pogledam divnu noć 
kroz ovaj prozor. Prozor je bio širom otvoren, 
a ne kao sada . . . Mačak je sanjao ispružen na 
mekanom sagu. Baš sam ga bio prošle zime na- 
šao u groznoj bijedi na zimi i uzeo sam ga k sebi 
- — iz sažaljenja ... Da vam pravo kažem, nisam 
ga mnogo volio, ali je on očevidno imao prema 
meni mnogo sklonosti . . . 

Čitao sam »Prognanika iz g. 1813.« od Erck- 
manna Chatriana. Tu sam priču pročitao sigurno 
dvadeset puta kao i druge priče od tog istog pis- 
ca. Ja sam upravo živio s licima iz tih pripovije- 
sti; zamišljao sam, da ih poznajem. Drugi su pisci 
slikali nježnije, moćnije, istinskije ljude, ali im 
nitko nije dao prirodnije držanje od Erckmanna 
Chatriana. 

Dakle, ja sam čitao, zatim razmišljao, a zatim 
gledao. To je bio jedan od časova, u kojima nam 
savršena ravnoteža organa daje iluziju o sreći. 

Nisam mislio na sutrašnjicu . . . postojala je je- 
dino sadašnjica. Činilo se, da će vječito trajati 

Slika desno: 

PRED KOPTSKOM CRKVOM U HARARU, GLAVNOM 
GRADU ABESINSKE POKRAJINE OGADEN ZAUZETE 
OD TALIJANA 



Međutim život neprestano obnavlja svoje zam- 
ke .. . Jedna je drama iznenada porušila moju 
bezbrižnost i sigurnost. A šta je najzanimljivije 
— mačak je sve to predvidio. On se bio prestra- 
šio, koračao je prema vratima, kostriješio se i 
mrmljao, ali ja se na te opomene nisam uopće 
osvrtao. 

1 čovjek je bio tu. Neki poguren čovjek s oči- 
ma, koje su se skoro doticale. A te su oči bile 
lažne i zle . . . Da, on je bio tu s ispruženom des- 
nom rukom i u njoj — automatski revolver. Po- 
vikao je: 

»Ruke uvis ili ću ti prosuti mozak!« 

Ja sam mišljenja, da se treba pokoriti, kad je 
otpor nemoguć ... I ja podigoh ruke. 

»Dobro je,« reče čovjek. »A sada, gdje je tvoja 
vreća?« 

»Moja vreća?« 

»Da, tvoj novac!« 

Ja sam baš imao veliku svotu novaca u lt- 
dici svog pisaćeg stola. Sutradan sam morao tim 
novcem da namirim mnoge obaveze . . . Bilo mi 
je strašno, da budem tako opljačkan. U mojim 
grudima ključao je vulkan bijesa. Bio sam uža- 
sno ponižen . . . Ponižen toliko više, ukoliko 



sam ja snažan čovjek, izvježban u boksu, mače- 
vanju, strijeljanju — te bih lako oborio napa- 
dača. Ali šta ćete: i najmoćniji je atleta slab ispred 
cijevi vatrenog oružja. 

Moj bijes je bio utoliko veći, što je na tri ko- 
raka od mene ina mom pisaćem stolu ležao revol- 
ver napunjen s pet metaka! 

»Gdje je novac?« ponovi čovjek zapovjedničkim 
glasom. 

Ja sam oklijevao još nekoliko sekunda, ali je 
revolver bio samo pola metra od moje glave. 

»Tu ... u lijevoj ladici mog pisaćeg stola.?< 

»A ključevi?« 

»U mom džepu . . .« 

»I onda ... ja ću . . « 

On okrene glavu desno i lijevo, zbunjeno, ne- 
sređenog izgleda. Zatim se njegovo lice zamrači. 
Mislio sam, da sam pogodio, da se on ipak pla- 
šio borbe, kad mi bude pretresao džepove, i da 
se pitao, ne bi li bilo bolje, da me odmah ubije . . . 
Svakako je bilo sigurno, da je živo naperio svoje 
oružje. Još jedan pokret — i ja bih bio mrtav. 


I on je učinio taj pokret. Ili bolje — promašio- 
ga je . . . jer je jedna vunasta masa skočila > 
oštrim pandžama stala mrcvariti lice zločinca. 

Hitac je bio ispaljen, ali napad, napad mogr 
mačka izbio je oružje. Ja sam uto zadao razboj- 
niku, kojemu mačak stao na licu i smetao pogled, 
udarac pesnicom u vilicu. On se stropoštao. Bio 
je u mojoj vlasti. Onesvijestio sam ga s još ne- 
koliko udaraca i odvukao ga u podrum, koji je 
bio bez prozora — as čvrstim vratima, tako da 
lopov nije mogao pobjeći. Poslije toga pozvao 
sam policiju . . . 

Kasnije se pokazalo, da je razbojnik bio i ra- 
nije kažnjavan i da je u zadnje vrijeme dvanaest 
građana na taj način orobio . . . 

Eto, gospođo, sada znate, zašto volim svog“ 
mačka. 

— Da, i sada nalazim, da je manje ružan, — 
reče lijepa mala žena. 

— A ja nalazim, da je divan, — progovori Me- 
landra, koja je tu priču slušala šutke . . . 

G. H. RONI 


CAR, GENERAL 1 SELJAK 


Neki ruski car (koji?) putovao je posebnom 
poštom, kako se u staro doba putovalo, i to po 
svom običaju tako, da nitko nije znao, tko je 
on. Pratio ga je samo jedan general. Kad su 
došli na nekO' mjesto, reče menzidžija (posti- 
ljon), da je put dOi najbliže pošte vrlo loš. tako 
da kolima ne će stići prije sat i po; nego da ima 
čvrst i ugodan put kroz šumu, kuda obično idu 
putnici, pa im on svjetuje, da i oni tuda podu. 
Car pristane, general isto tako. 

Tako su se vozili bukovom šumom, kad li dođu 
do jedne rijeke, na kojoj je voda odnijela most. 
Činilo se, da je voda močvarna, podmukla, opa- 
sna, a preko se mora. Dok su stajali s kolima, 


Prva umjetnička stahlosliftarija i mozaik - atelier 

SRETNO ROVU GODINU 


naiđe neki seljak. Car mu se potuži, što nema 
mosta, a: potuži se i seljak. 

»Zar se zbilja ne može -preko vode?« pita car. 

»Ne može.« 

»A ideš li ti kad preko vode?« 

»Idem, ja je pregazim.« 

»A ibi li mogao mene prenijeti?« 

»Bih, kako- ne!« 

»Evo, dobit ćeš deset rubalja, ako me prenese^ 
preko vode.« 

Seljak pristane, uprti carsko veličanstvo na 
leđa i prenese ga preko vode. 

»Sad donesi i moga druga isto za deseticu.« 

Hoće seljak. Kad je s generalom bio- na po- 
vode, vikne car: 

»Pedeset rubalja! Pusti ga!« 

Seljak stane i spusti ruke. 

»Sto rubalja, i nosi me dalje!« vikne mu ge- 
neral s leda. 

Seljak opet prihvati generala za butove i pođe 
dalje, ali za nekoliko- koraka opet viče onaj go- 
spodin s j ali je 

»Dvjesta rubalja, i baci ga u vodu!« 

Seljak se počne opet -promišljati. 

»Trista rubalja, i nosi me -na drugu stranu!« 

»Četiri stotine, nemoj ga nositi!« 

Seljak opet spusti ruke niza se, a general ga 
ukliješti rukama i nogama: 

»Pet stotina i nemoj stajati! Hajde kraju, iz: 
vode van!« 

Seljak zbilja iznese i -drugoga putnika i otprati 
gospodu do poštanske stanice i ondje dobije 
svoju -nagradu. 

Kad su popili kavu, general upisa u carsku 
putnu iknjigu ove izdatke: »Dvije kave 100 ru- 
balja i prijenos Njegova Veličanstva preko vode 
u šumii 10 rubalja. Isto za, generala uz previšnju 
licitaciju troškovi za prijenos 1000 rubalja.« 

A. 5. 

NA STARU GODINU 


Po smrznutu snijegu stupao je polagano sta- 
rac. Na njegovu drvenu obuću lijepio se što dalje 
to više snijeg, koji je morao od vremena do 
vremena stresti, da onda može opet lakše ići 
snježnim putem dalje. 

Cesar (tako je bilo ime starcu) stiskao je briž- 
no oko sebe vuneni ogrtač navukavši kapucu ta- 
ko, da mu je ispod nje virilo samo navorano lice. 
Kod svakoga je koraka podizao glavu ogledava- 
jući stabla, a onda bi ne našavši, što je tražio, od- 
lazio dalje. Napokon je na jednom starom od 
vjetra zgrbljenom stablu opazio kitu imele . . . 
Visjela je dosta cisoko umotana u sleđene snje- 
žne pahuljice te se činila kao čarobna kitica, na 
kojoj su se poput bisera nanizale prozirne bo- 
bice plodova. 

Cesar je dugo gledao. Bio je već star, a stablo 
je bilo visoko. No ipak otkopča ogrtač, izuje dr- 
venu obuću i ogrlivši čvrsto stablo stane se ste- 
njući polako penjati. 

Starca je to penjanje jako umorilo, krv mu je 
jako udarala u sljepočicama i zaglušivala mu uši, 
te nije ni čuo da se približuju dva konjanika, ko- 
jima su konji išli u korak posklizujući po smrz- 
nutu snijegu. 

»Hej, prijatelju, što tamo radite?« 

Cćsar se okrene, ali uto izgubi ravnovjesje i 
padne sa stabla u snijeg. Jedan od onih konjani- 
ka skoči brzo s konja i pomogne starcu, da usta- 
ne. Zatim ga stane ljubazno ispitivati, nije li se 
ozlijedio. A drugi konjanik povikne sa smijehom: 

»Do bijesa! Zoreleju, ostavi tog starog ludu! 
Da naša sestrična vidi, kako zakašnjuješ radi to- 
ga, što dižeš potepuhe, mjesto da se požuriš 
k njoj, ne bi se bome razveselila nad tvojom rev- 
nošću!« 

Ali Zorelej, kao da to ni ne čuje, zapitkivaše 
dalje starca ogrnuvši ga plaštem, zašto se penjao 
na drvo. 

»Radi imele, koju već dugo tražim.« 

»A što će vam imela?« 

»Da je dam jednoj dami,« vedra će lica starac. 

Sad se opet Zorelej nasmije: 

»Jesi li, vikonte, čuo? Pomoći ću mu, da tim 
cvijetom zakiti svoju krasoticu. A ti odjaši na- 
prijed, doći ću za tobom.« 

I u tili čas zbaci svoj ogrtač te se uzvere na 
drvo. A vikont od Egrevila držeći, da je Zorelej 
poludio, dovikne: 

»Pa ja i idem. Ne ću da se miješam u takve 
stvari. Do viđenja, viteže!« 

Zorelej se penjao sve više i više, a starac gle- 
dao ga je u čudu držeći za uzdu njegova konja. 
Za čas vikne mladi gospodin sa stabla: 

»Pazite!« I na meki snijeg pade kitica imele. 
Cćsar digne imelu i stane joj se diviti. 

»No starče, jeste li zadovoljni?« upita vitez. 

»Vrlo zadovoljan! Kako sam vam zahvalan!« 

»A da li bih smio znati, koja je ta krasotica, 
radi koje se pokušavate penjati na drvo kao vje- 
verica?« opet će plemić. 


Kad je Zorelej sišao, stane Cesar pričati: 

»Ljeti stanuje ta dama u selu, u kojem stanu- 
jem ja. Bogata je i stanuje u dvorcu. Ali nema te 
kuće, u koju ne bi došla, da u svojoj dobroti po- 
mogne /bijednima. Kad je moja starica bila pred 
3 godine bolesna, ta ju je gospođa sama dvorila, 
sama, dragi gospodine. A kad sam tražio nešto, 
čim da joj iskažem zahvalnost, reče mi: , Imela 
s hrasta donosi sreću k Novoj godini, naberite 
mi je kiticu !’ I eto zato sam tražio imele . . .« 

»Vidim, da ste dobar čovjek,« vitez će, »i ja sam 
sretan, što sam vam mogao pomoći u vašoj za- 
hvalnosti. A kad imela donosi sreće, dajte, da i 
sebi otrgnem grančicu s vaše kitice!« 



SELJAČKE SAONICE NATOVARENE SIJENOM 
na sklizavici na zagrebačkom Trgu Kralja Tomislava 
Foto „ Obitelj “ 


»O, samo uzmite! I neka vam donese svu 
sreću, koju vaše srce želi! Neka vam se ispune 
sve vaše želje!« 

»Amen!« doda veselo Zorelej i skoči na konja. 

Ona, koju su on i vikont nazivali svojom se- 
stričnom, bila im je obojici daljnja rođakinja po 
njenu mužu, također dalnjem rođaku, koji je 
umro prije četiri godine. 1 to rodbinstvo bilo im 
je izgovor, da su joj već danas, na Staru godinu, 
pošli svaki za se čestitati Novu godinu. 

* 

Gospođa Listrej očekivala je posjete obučena 
u krasnu popodnevnu haljinu ukrašenu blijedim 
ružama. Kroz prozore njena salona vidjeli su se 
krovovi i stabla pokriti snijegom. Namještaj u 
salonu bio je starinski i porazmješten kao i za 
života njena pokojnoga muža, koji kao da je tu 
ostavio dio svoje duše bez radosti i nježnosti, 
koja je ispunjala prostor stvari, što su pripadale 
njoj. Slike sa zidova pogledavale su nekako mrko 
na ovu mladu udovicu, koja je bila utjelovljena 
dobrota i radost i koja je podrhtavala još i sad 
pri uspomeni na muža mnogo starijega od nje, 
kojega je uzela iz poslušnosti, ljubila iz dužno- 
sti i oplakivala iz osvjedočenja. 

Zidni sat odbijao je četiri. Zvuk mu je bio 
ozbiljan i bez jeke. Gospođa Listrej se čudila, što 


989 


i 





SV. MISA U ŠUMI U AMERIČKOJ DRŽAVI KOLUMBIJI 
Foto Fides 


njenih bratića još nema. Obično su u to doba već 
bili obojica tu. Da ih snijeg nije zapriječio, da 
dođu izvršiti rođačku dužnost? 

U taj se čas naglo otvoriše vrata, a mali bo- 
lonjski psić skoči iz košare obložene svilom i sta- 
ne lajati. 

U salon uđe vikont od Egrevila. 

»Šta? Vi, dragi bratiću, sami?« začudi se udo- 
vica naklonivši se ponešto hladno. »A gdje je 
vitez?« 

»Vitez, sestrično, ne zaslužuje toliko vašeg za- 
nimanja,« odgovori vikont puštajući ruku, koju 
mu je gospođa Listrej bila rastreseno pružila. 
»Putem se zadržao nekakvim poslom pa tako 
nije došao u isto vrijeme u hotel sa mnom, koji 
sam evo požurio, da vam se poklonim . . .« 

Gospođa Listrej ga prekine nestrpljivim pita- 
njem: 

»A kakav mu je to bio posao?« 

»Ostao je u šumi, gdje se uspeo na drvo, kako 
to čine uličnjaci, da ubere imelu.« 

»Imelu? ... Da nije za nekakvu damu?« 

»Jest, za nekakvu damu . . .« 

Gospođa Listrej se lako nasmiješi. Mislila je, 
da dobro zna, za koju je to damu. A pri tom su 
joj se oči, kojima je gledala u vikonta, tako sjale, 
da mu se od toga zavrtjela glava. 

Uto se iznova otvoriše vrata, iznova zalaja 
mali psić, te uđe vitez, komu pođe mlada udovica 
ususret. Pružajući mu ruku reče: 

»No? Gdje vam je imela?« 

Na kaputiću bratićevu vidjela je zataknutu 
samo malu grančicu. Što to znači? Zar je možda 
imelu, namijenjenu njoj, ostavio u predsoblju ne 
usuđujući se da joj je preda? A i to, što je gran- 
čicu već imao zataknutu u kaputu, nije u redu: 
trebao je čekati, da mu je ona zatakne. Sva ne- 
zadovoljna nije ni slušala, što joj vitez govori, 
nego reče: 

»Novogodišnja imela! Gle, vi je već imate! Ime- 
la donosi sreću . . .« 

»Isto reče osoba, koja mi ju je dala.« 

Mlada žena stisne usta, a uzbuđenje obli joj 
lice rumenilom. Da sakrije svoje razočaranje, 
upusti se u razgovor s vikontom, koji je sad bio 


u devetom nebu. A vitez je videći, kako se ona 
upravo prijezirno okrenula od njega, bio sav 
očajan te je šutio kao zaliven. 

Trajalo je to tako kojih četvrt sata, kad uđe 
sluga i reče gospođi, da nekakav siromašni seljak 
želi s njom govoriti. 

»Je li to možda Cesar?« 

»Jest, gospođo.« 

»E onda me, dragi bratići, ispričajte za čas. Do- 
šao je čovjek izdaleka, da me vidi te bih ga ra- 
žalostila, da ga ne primim,« reče ona i brzo ode. 

* 

»Vjerujte mi, milostiva gospođo, da bez nekog 
mladog čovjeka, koji je zacijelo nekakav velik 
gospodin, ne bih bio došao do ove krasne imele 
s drveta,« govorio je Cesar sjedajući k jelu, koje 
mu je bilo prineseno. 

Gospođa Listrej ga je slušala s blistavim očima 
i pootvorenim ustima, s kojih nije iščezavao 
smiješak. 

»Zar niste, Cesare, rekli, da su bila dvojica?« 

»Jest, milostiva gospođo, ali onaj drugi se ru- 
gao svom drugu. Onaj, koji mi je pomagao, za- 
stalno je duša od čovjeka, pa sam mu od sveg 
srca zaželio sreću, kad sam mu otrgnuo grančicu 
s moje kitice imele . . .« 

»Je li zbilja istina, Cesare,« sva će uzbuđena 
mlada udovica, »da ste mu vi dali grančicu i zaže- 
ljeli mu sreću? A kako ste mu to rekli?« 

»Jest, dao sam mu. I rekao sam mu: ,Neka vam 
donese svu sreću, koju vaše srce želi! Neka vam 
se ispune sve vaše želje!’ Da, baš tako mu to 
rekoh.« 

»Vi ste, Cesare, plemenit čovjek. Nalijte sebi 
još vina!« reče ona, pa opazivši uto, da je imela 
umotana u nekakav fini papir, upita: »A što je 
to? Otkuda je taj papir?« 

»Taj papir? Bit će, da je ispao iz kaputa onom 
mom pomagaču, kad se penjao na stablo. Našao 
sam ga u snijegu, kad je već bio otišao, pa sam 
bio zadovoljan, da imam u što zamotati imelu.« 

Gospođa Listrej raširi papir i pročita prve ri- 
ječi, koje su na njem bile napisane. Zatim se brzo 
udalji noseći u ruci svoju imelu i papir, koji je vi- 
tez izgubio. U' predsoblju se zaustavi i stane 
čitati pjesmu, koja je bila napisana na papiru: 

Ne, ne mogu odati vam 
prijateljstva svoga ime. 

Možda bih vas samo time 
ražalio... Ah, šta ja znam! 

Pola puta već sam proso. 

Treba li sad, da ga; skratim? 

To ne mogu baš da shvatim. 

T;j kojim bih tada pošo? 

Ne mogu se usuditi 
ništa reći ni napisat . . . 

Jadan li ću uvijek biti! 

Idem dalje . . . A1 nikada 
mislit ma vais prestat ne ću, 
jer ste moja ljubav . . . nada . . . 

Gospođa Listrej, čitala je nekoliko puta iznova 
vitezove stihove. Pri tom se smiješila, a oči joj se 
malo zalile i suzama radosnicama. Najednom joj 


990 



JEDAN ZASLUŽNI ISTARSKI SVEĆENIK 

Dne 19. prosinca navršilo se pedeset godina od 
zaređenja Josipa- Grašića, počasnoga kanonika 
i ibivšeg župnika u hrvatskom istarskom selu 
Đermu. Prečasni Grašić je rodom Slovenac, gi- 
mnaziju je učio u Ljubljani, bogosloviju u Go- 
rici, ali najljepši dio svoga života proveo je me- 
đu istarskim Hrvatima, -pa se s njima potpuno 
asimilirao i uživio u istarske prilike, da je bio 
jedan od najradosnijih i najuglednijih katoličkih 
svećenika medu istarskim Hrvatima. Grašić je 
bio začetnik i izvađač mnogih djela, koja su 
imala svrhu moralno, prosvjetno i ekonomsko 
jačanje našega svijeta u Istri. On je uredio pita- 
nje škole u svojoj župi, a sedam je godina vo- 
dioi sam školu. U selu je osnovao posebno tam- 
buraško i glazbeno društvo, a kad su se pojavila 
hrvatska katolička omladinska društva u Istri, 

Grašić je prvi radnik na- t-o-m-e području, i u nje- 
govoj je župi osnovano prvo katoličko omladin- 
sko- društvo- u čitavoj Istri. I prvi omladinski sa- 
stanak u Istri održan je u njegovu selu, a isto 
je tako- na njegovu inicijativu održan prvi tečaj 
za vođenje omladinskih društava. 

'U svom je selu podigao veliku i ukusnu crkvu, 

-koja se može -broj iti među najljepše seoske crkve 
u Istri. 

Želeći, da Istra dobije prave hrvatske inteli- 
gente, preč. Grašić j-e neumorno radio još god. 

1899. oko osnutka đačkog potpornog društva, 
koje j-e doista i osnovano, i tako mnogom hr- 
vatskom đaku iz Istre pomoglo- školovanje. Isto 
tako -Grašić je uz biskupa Mahnića ponajviše ra- 
dio oko osnutka đačkoga konvikta u Pa-zinu. 

Iako- nije bio -pisac u užem smislu riječi, Gra- 
Sić je dosta pisao-, i to isključivo članke iz po- 
dručja gospodarstva, pa je tako širio smisao za 
naprednije obrađivanje zemlje i ! za širenje za» 
drugarstva, koje je imalo hrvatskoga seljaka 
osloboditi od gradskih, talijanskih gulikoža. 

Uopće bilo bi nemoguće nabrojiti sva ona do- 
bra djela, koja je on učinio hrvatskom narodu 

da Listrej videći njegovu nepriliku stala da tako 
toplim glasom ponavlja njegove stihove: 

»Pola puta već sam proso — treba li sad, da ga 
skratim? . . .« 

»Sestrično! Kako? . . . Što to znači?« on će. 
»Čekajte, da vam vratim, što ste izgubili. Neki 
papir ... Ali vratit ću vam ga samo uz uvjet, da 
mi reknete u prozi, što je na njem u stihovima,« 
reče ona pokazujući mu papir s pjesmom. 

Nato vitez sav izvan sebe od sreće i ne obazi- 
rući se na vikonta (koji s razočaranim srcem 
gleda i sluša njih dvoje, ne shvaćajući, što se to 
tu zbiva) dohvati ruku mlade žene te bez bojazni 
i straha izusti: 

»Ljubim vas . . .« 

MARIE THIERY 


NA STARU GODINU 

(Svršetak sa strane 990) 

se sad učinilo, da je dugo, dugo čekala to, što 
joj eto slučaj pruža. Držeći neprestano imelu u 
ruci, ali sakrivši papir s pjesmom, uđe opet u 
salon. 

»Evo moje im^le k Novoj Godini! Sad je, dragi 
bratiću viteže, na meni red, da vas njom okitim« 
reče, otkine grančicu i zatakne je kraj one prve 
u zapučak. »Neka vam donese svu sreću, koju 
vaše srce želi! Neka vam se ispune sve vaše želje!» 

Sav iznenađen gleda vitez u nju i ne može 
shvatiti, da nasmiješena usta sestrične ponavljaju 
riječ po riječ želju, koju mu je rekao u šumi onaj 
starac. A još se više našao u čudu, kad je gospo- 


u Istri. Zato- ga j-e narod bio izabrao za narod- 
nog zastupnika u istarsko-m saboru, a za zasluge 
na gospodarskom i- kulturnom području bio- j-e 
imenovan članom Istarskoga kulturnog vijeća. 

Va-nredno- ljubazan, -demokrata^ čovjek duboke 
kulture, gostoljubiv i razborit, Grašić je dugo 
vremena bio medu najizab-ranijim ličnostima u 
Istri i bio je savjetnik tamošnjih naših prosvjet- 
nih i- političkih radnika. Tako je bio s njim u naj- 
boljim prijateljskim vezama veliki istarski po- 
litičar Matko Laginja, koji je kasnije -postao 
hrvatski -ban. Za sve zasluge, koje je g. Grašić 



JOSIP GRAŠIĆ 


učinio hrvatskom narodu, neka mu je srdačna 
hvala, i dao Bag, da proživi još dugo vremena 
zdrav i čil u svom rodnome mjestu, kamo se 
morao skloniti ispred talijanskoga nasilja. 

F1S 

KRALJICA HRVATA 


Već u najstarije doba kršćanstva častila je 
Majka Božja. U podzemnim rovovima katakom- 
ba, gdje su se sastajali prvi kršćani, nalaze se 
njezine slike. Tako slika Majke Božje u kata- 
kombi sv. Priscille potječe sigurno iz prve po- 
lovine drugoga vijeka, ako ne iz prvoga sto- 
ljeća iza Krista. U svim narodima svijeta ima 
bezbroj njezinih svetišta, kamo hrle pobožni pro- 
štenjari, da joj iznesu svoje molbe. I naš hrvat- 
ski narod ima svoja svetišta, kamo rado ide i 
gdje joj poklanja srce svoje. Otkako je primio 



DR VELIMIR DEŽELIĆ ST., 
pjesnik zbirke pjesama .Kraljica Hrvata" 


sv. Krst, oduvijek je ona bila njegovu srcu naj- 
bliža majka i zaštitnica. 

Velebna svečanost krunidbe kipa BI. Gospe 
Majke Božje Bistričke, koja je obavljena ove 
godine, dokazom je, da velika ljubav Hrvata 
prema njoj nije u vjekovima postala manjom. 
Neopisivim oduševljenjem proslavio je hrvatski 
narod dne 7. srpnja 1935. u tom svom znameni- 
tom prošteništu. Već pred samu slavu izašla je 
u Zagrebu knjižica župnika sv. Marka d'ra Rit- 
tiga: »Julbilejska kruna Majke Bistričke«. U njoj 
piše: Ove jubilejske krune izraz su pobožnosti i 
vjere cijeloga naroda, a svečani čin krunidbe je 
služben obred Crkvene vlasti. Sama svečanost 


protekla je neopisivo. Krunio je Gospu hrvatski 
metropolita dr Antun Bauer. Ljudi su plakali 
od radosti i milja. Zastave su vijorile u rukama 
staraca i žena i djece i muževa. Tisuće i tisuće 
naroda pjevalo je pjesmu pobjednicu: 

»Zdravo, Djevo, svih milina puna, 

Vječnog sunca ogrnu te sjaj, 

Oko čela zvjezdana ti kruna, 

Ispor nogu stenje pakla zmaj. 

Rajska Djevo, Kraljice Hrvata, 

Naša Majko, naša zoro zlata, 

Odanih ti srca primi dar, 

Primi čiste ljubavi nam žar!« 

I kao da ie neka golema nada bolie budućno- 
sti prostrujila milijunima od Istoka do Zapada, 
od sjevera do juga, odjek te pjesme 'bio je ne- 
opisiv i dao Bog trajan. 

Najstarija; Gospina slika u našim krajevima 
nalazi se sada u kninskome muzeju. Nađena je 
u Biskupiji;, a Uklesana je u kamenu u IX. vije- 
ku. Potezi njezine slike potpuno su slikarski, a 
ne kiparski. Stajala je ona u Krešimirovoj ka- 
tedrali pred oltarom nad ulazom u svetište, okre- 
nuta prema pobožnom puku s rastvorenim ruka- 
ma na prsima, vazda spremna da dijeli obilate 
milosti. Okolo po pregradi sa kamene grede vi- 
sjela su kandila i zavjetni darovi. 

Od onih vremena, dok su knezovi i kraljevi 
nezavisnih Hrvata, gospodovali 'hrvatskom zem- 
ljom, pa do danas nitko nije mogao da sruši 
Kraljicu Hrvata, Niti bijes Mongola i Tatara, niti 
zub užasnih vremena. 

Na prastaroj slici Remetslkog prošteništa kraj 
Zagreba stoji napis: »'Presveta Djevica Remetska, 
najvjernija majka hrvatskoga 
kraljevstva«. To su joj ime priznali i stari 
i mladi Hrvati. 1 hrvatski sabor 'bio je blagoda- 
ran svojoj Gospi. Tako je g. 1710., kad je sve- 
tački zagrebački biskup Martin Borković našao 
trideset četiri godine sakriveni; kip Majke Bo- 
žje Bistričke i smjestio ga u crkvu, hrvatski 
sabor odredio, da svaka hrvatska kuća. ima 
doprinijeti po 1 forintu za gradnju oltara. 

Da se kult Majke Božje nije smanjio u sada- 
nja teška vremena unatoč bjesomučnih napadaja 
protiv katoličke vjere, dokazom je i gradnja 
zavjetne kapele, koja. se diže na Sljemenu pod 
imenom »Kraljica Hrvata« od nedavno i kojoj 
hrle već sada stotine i tisuće Hrvata. Začudo u 
doba, kad su protivnici vjere mislili, da će ru- 
glom, progonom, rušenjem svih svetinja prire- 
diti kraj Marijinoj slavi, ona je i opet dokaz, 
da će zauvijek slomiti staru zmiju. 

Kad sam zamislio svoju zbirku pjesama »Kra- 
ljica Hrvata« (izdanu pred 1 kratko vrijeme od 
DrUštva sv. Jeronima), htio sam da o svakoj 
pjesmi napišem u prilogu povijesni prikaz doti- 
čnog prošteništa, no to bi me predaleko odvelo 
i odviše raširilo tu knjigu. Rekao mi je netko, da 
naslov '»Kraljica Hrvata« izgleda suviše usko. 
Ali uistinu nitko ne će pomisliti pri tom, da je 
Majka Božja Kraljica samo Hrvata. Svatko zna, 
da je ona Kraljica čitavog svemira — i neba i 

zemlje, ali kad se maže u lauretanskim litanijama 
zvati Kraljica anđela, patrijarha, proroka, apo- 
stola itđ., onda se može nazvati i Kraljicom po- 
jedinih naroda. Postoji Regina Hungariae, Po- 
loniae, a naši su je djedovi nosili na zastavama, 
kad su hrlili u boj za Krst časni i slobodu zlatnu. 

Mislim, da ću ugoditi svojim čitateljima, ako 
tu iznesem popis prošteništa i svetišta Majke Bo- 
žje u našim krajevima: 

'N a d b i s k u p i j a z a g r e b a č k a: 1. Marija 
Bistrička, 2. M. IB. od 1 Kamenitih vrata, 3. M. B. 
Cučerska, 4. M. B. Dolsika, 5. M. B. Snježna kod 
Gorice, 6. M. B. Gorska kod Lobora (Hrv. Za- 
gorje), 7. Gospa od Milosrđa u Ivanić Kloštru, 
■8. M. B. škapularska u Jastrebarskom, 9. M. B. 
Snježna u Kamenskom kod Karlovca, 10. M. B. 
Kloštarska u Kobašu, 11. M. B. Koruška u Kri- 
ževcima, 12. M. B. Kutjevaćka, 13. M. B. Mol- 
vanska, 15. M. B. 'Celjska u Pomorju, 16. M. B. 
Račanska kod Bjelovara, 17. M. B. Remetska kod 
Zagreba, 19. M. B. lauretanska u sv. Jurju, 20. 
M. B. Jeruzalemska na Trskom Vrhu, u Krapini, 
21. M. B. lurdska u Voćinu, 22. M. B. Volovska 
{kod Petrovine), 23. M. B. Vukovinska (Staro 
Ciče. — Biskupija đakovačka: 24. Alj- 
maška Gospa, 25. Gospa Bapska kod Sida, 26. 
Dragotinska Gospa kod Trnave, 27. Gospa ila- 
člka kod Tovarnika, 28. Gospa od Mira u Kar- 
lovcima, 29. Gospa Lučićka u Lipovcu, 30. Gos- 
pa Morovićka, 31. Gospa kod Hrasta blizu Vu- 
kovara, 32. Gospa Sotinska, 33. Gospa Svilajska, 
34. Tekijska ili Snježna Gospa kod Petrovara- 
dina. — B i s k u p i j a s e n j s k a: 35. M. B. na 
Artu kod Senja, 36. M. B. Selska kod Moravica, 
37. BDM. na Svetoj Gori kod Gerova, 38. BDM. 
Krasnarska kod Senja, 39. Lešnička kod Broda 
na Kupi, 40. M. B. Oštarska (u Oštarijama kod 
Ogulina), 41. M. B. od Utjehe (Troštemarija) u 
Otoku na Dobri, 42. M. B. Jelisavetina u Triiblju, 
43. Majka B. Trsatska. — Biskupija Kr- 
čka: 44. M. B. od Bezgr. Začeća u Glavotoku, 
45. M. B. od Gorice u Baškoj, 46. Gospa od 
Zdravlja u Krku. — Biskupija šibenska: 
47. Gospa od Visovca kod Skradina, 48. Gospa 
od Vrpoljca kraj Šibenika, 49. Gospa od Zdrav- 
lja u Šibeniku. — Biskupija splitska: 50. 
Gospa od Vel. Protoga kod Dusine, 51. Gospa u 
Miloj Gori kod Gomilice, 52. Gospa na Hlađima 
kod K. Sućurca, 53. Gospa na Gradu kod Slivna 
Ravnoga, 54. Gospa od Pojšana kod Spljeta, 55. 
Sinjska Gospa. — Biskupija hvarska: 56. 
G. od Zdravlja u Zaraću kod Hvara, 57. Gospa 
od Dola na Hvaru, 58. G. od Zdravlja u Jelsi na 
Hvaru, 59. G. od Donjeg Humca na Braču, 60. 
G. od centure (od sv. pasa) u Sv. Nedjelji na 
Hvaru. — Biskupija dubrovačka: 61. 
Gospa od Porata u katedrali u Dubrovniku, 62. 
G. od Milosrđa kod Dubrovnika, 63. G. od Ru- 
žarija u Blatu na Korčuli, 64. G. od sv. Vida u 
Blatu, 65. G. od Carskoga polja u Čari, (Korču- 
la), 66. G. od Utjehe u crkvi sv. Mihovila na 
Korčuli, 67. G. od. Šunja na Lopudu, 68. G. od 
Barija ili Polja u Lastovu, 64. Delorita u Kuni, 
70. G. od Orašca, 71. G. od Anđela povrh Ore- 

od oficira svoje švicarske garde 

bića, 72. G. Sresera kod Janjine, 73. G. od Milo- 
srđa u Vrućici Gornjoj. — Biskupija ko- 
torska: 74. G. od Zdravlja poviše Kotora, 75. 
G. od Milosrđa, na otoku kod Krtola, 76. Poro- 
đenje Gospino u Prčanju, 77. G. od Škrpelja kod 
Perasta. — Nadbiskupija sarajevska: 
78. Snježna G. u Deževicama, 79. M. B. na Kon- 
džilu kod 1 Komušine, 80. M. B. Olovska. 

DR VEL1MIR DEŽELIĆ ST. 

LJUBAVNO PISMO PO GRAMATICI 

Nekakav učitelj gramatike napisao je djevoj- 
ci, koju je ljubio, ovakvo ljubavno pismo: 

»Srce moj/e, u vokativu! Oprosti, što sam tako 
slobodan, da ti učinim prijedlog, da me uzmeš 
kao adjektiv svoga subjekta. Osjećat ću se u 
superlativu sretan, ako optativ moga srca pre- 
tvoriš u indikativ. Znam, da nijesam prva, ni 
druga, ni treća osoba muškog roda, koja je že- 
ljela, da mu ti budeš imenica ili glagol. Ali znam 
i to, da te množina ne ljubi toliko, koliko ja je- 
dan u singularu. Jest, ljubit ću te, dok bude i 
jedne partikule od mene! Nikad ne ću pustiti 
nikakva neugodna glasnika o tebi. Ne ću nikad 
govoriti u imperativu, nego ću po tvojoj volji 
biti uvijek u pasivu. Ne će biti nijedan način, 
gdje se ne bih vladao po tvojim pravilima. Ni u 
sadašnjem ni u prošlom vremenu nema nijednog 
akuzativa, koji bi mogao pokazati, da nijesam 
čovjek od tvrde riječi. Bio tvoj odgovor u kojoj 
mu drago vrsti, tvoje slatko ime bit će infinitiv- 
no moj nominativ do velikoga Ablativa svih stva- 
.ri na svijetu. Molim, odgovori svome objektu, 
ali ne u neodređenom načinu, nego pozitivno i 
bez uklika. — Tvoj X. Y.« 

DR LOVRE KATIĆ, 
pisac romana .Kraljica Jelena" 

nim kompozicionim koncertima (Ber- 
sa, Dugan ml. i Matz), te je tako 
bilo prilike upoznati njihove umjet- 
ničke fizionomije, i smotra hrvatskih 
pjevačkih društava u studenom bila 
je znatan kulturni događaj. A među 
glazbenim izdanjima, što osvanuše ove 
godine, svakako su najvrijednija tri 
od Hrvatskoga Glazbenog Zavoda 
(Dugan »Tokata«, Lhotka »Dvije 
hrvatske rapsodije« i Lukačić »Oda- 
brani moteti«). Glazbenoj hrvatskoj 
kulturi mnogo pridonose i glazbeni 
časopisi »Sv. Cecilija« i »Sklad«. 

Na polju likovnih umjet- 
nosti nastupilo je na izložbama oko 
pedesetak hrvatskih slikara. Poseb- 
no su se svojim samostalnim izlož- 
bama istakli Leo Junek, Cata Dujšin, 
V. Mirosavljević, Zlatko Gorjan, Vik- 
tor Šipek. Motika i Babić-Becić-Mi- 
še. Znatna su djela hrvatskoj kul- 
turi dali ove godine naši kipari Ro- 
bert Frangeš-Mihanović (Spomenik 
kralja Tomislava, spomen-ploča An- 
tuna Mihanovića), Fran Kršinić (Spo- 
menik Don Frane Bulića), Mila Wood 
(Spomenik Stjepana Radića) te Ivo 
Kerdić (relijef bi. Nikole Tavelića za 
hrvatski oltar u Jerusalemu). 

Medu najznatnije kulturne doga- 
đaje u god. 1936. treba svakako ubro- 
jiti otkriće spomenika Don Fran* Bu~ 
licu u rujnu zaslugom »Hrvatske Že- 
ne« i proslava stote godišnjice hrvat- 
ske himne u Mihanovićevu dolu kod 
Klanjca, u Zagrebu i po velikom broju 
hrvatskih gradova i sela širom lijepe 
naše domovine. 

Pri kraju godine osjeća se sve jače 
hrvatsko kulturno bujanje, te s veli- 
kim nadama gledamo u novu godinu, 
koja, daj Bože, da dvostruko više 
obogati hrvatsku kulturu. Jer kakva 
je kojega naroda kultura, takva mu 
je budućnost. DR. A. 


HRVATSKA KULTURA U GODINI 1935 


lako su dani, koje proživljavamo, 
dani tmurne sadašnjosti i nejasne 
budućnosti., hrvatski kulturni život 
ipak razmjerno lijepo kreće naprijed. 
U godini 1936. mogu se zabilježiti 
mnogi značajni uspjesi na polju hr- 
vatske kulture, pa ćemo o njima ov- 
dje pm ušati, dati letimičan pregled 
na rastanku od stare godine i na 
prijelazu u novu. 

Na polju hrvatske knjige 
najživlje je i najzanimljivije kreta- 
nje. Nemamo doduše statističkog 
prijegleda svega, što se u g. 1936. po- 
javilo na književnom tržištu. Do nas 
je doprlo tek oko stotinu novih hr- 
vatskih knjiga. Bit će, da ih je bez 
sumnje više izašlo. No kao znamo, 
da jedan jedini beogradski nasklandk 
izdaje u godini dana oko 180 knjiga, 
onda se doista moramo pitati, gdje 
li smo to mi Hrvati, zaostali, kad svi 
naši važniji izdavači zajeono ne do- 
sežu toga broja. 

Dakle tu imamo sad pred sobom 
stotinjak novih hrvatskih knjiga, i 
to: 16 knjiga .pjesama, 8 romana, 4 
knjige pripovijesti, 4 knjige gluma., 
30 s područja nauke, 20 raznih i 26 
prevedene beletristike. Dakle nekako 
upola je knjiga lijepe književnosti, 
a upola ostalih. Samo što na polju 
lijepe književnosti velik dio zapremaju 
prevedena djela. Među izvornom be- 
ietrističkim knjigama prvenstvo vo- 
de pjesničke zbirke. Pjesnici su dakle 
najaktivniji i najplodniji. Manje se 
javljaju piscini romana. Ako u cije- 
loj godini doista nismo kadri, dati 
hrvatskoj književnosti više od 8 ro- 
mana, onda je to doista vrlo slab 
znak. Samo je teško reći, da li je 
tomu uzrok nedostatak pisaca, ili su 
krivi čitatelji, koji premalo mare za 
domaće romane, nego radije posežu 
za prevedenim, tuđima. Svakako je 
značajno, da je prema 8 izvornih ro- 
mana izašlo 25 prevedenih (možda i 
više). Najslabije je zastupana dramska 
književnost, pa onda putopisna. 

Zanimljivo je ustanoviti, da od svih 
tih stotinjak knjiga, što ih imade- 
mo pred sobom izdanih u ovoj godini, 
četrdesetak njih jesu katolička 
izdan j a. To je povoljan znak za ka- 
toličku književnu proizvodnju. I kad 
promotrimo produktivnu djelatnost 
triju glavnih hrvatskih kulturnih usta- 


nova — Matice Hrvatske, Jugoslaven- 
ske Akademije i Hrvatskoga Knjiže- 
vnoga Društva sv. Jeronima — , od- 
mah vidimo, da je najaktivnija i naj- ' 
plodnije Jeroni.msko Književno Dru- 
štvo, koje samo izdaje preko polo- 
vice sviju knjiga, što na katoličkom 
književnom tržištu preko godine 
osvanu. Problem je samo u tom, da 
se katolička knjiga., koja je kvanti- 
tativno tako lijepo zastupana, što sko- 
rije i kvalitativno digne na veću vi- 
sinu, nego što je sada. Predznaci su 
za to sve povoljniji. Nastaje sve živ- 
lja utakmica, kritika nastupa sve 
objektivnije, a i pojedini književni 
talenti sve se bolje razvijaju. Od 15 
knjiga ovogodišnjih pjesama 5 ih je 
od katoličkih orijentalnih pjesnika 
(Korner dvije, iNikolić, čičić, Deže- 
lić ist.). Od 8 romana 2 su od kato- 
ličkih pisaca (Narcis Jenko i Lovre 
Katić). Među dramskim i putopisnim 
djelima nema ove godine nijednoga 
katoličkog. Od 30 naučnih djela ima 
ih 12 od katoličkih pisaca. A na po- 
lju aktuelni.h brošura bezuvjetno Je- 
ronimsko Svijetlo i Mosk vode pr- 
: venstvo. 

Među , književnim časopi- 
sima također je katolički smjer do- 
bro zastupan po »Hrvatskoj .Prosvje- 
ti« i »Hrvatskoj Smotri«, iako obje 
te revije čine i koncesije ne isklju- 
čujući ni suradnju onih, koji. nisu iz- 
raziti pristaše katoličkoga književno- 
ga smjera. Naprotiv katolički pisci 
ne surađuju u drugim književnim re- 
vijama osim katkad u »Hrvatskoj 1 Re- 
viji«, koja ima zato, što je izdaje 
Matica Hrvatska, poseban položaj i 
posebno značenje. 

Kad smo već kod časopisa, neka 
bude spomenuto i to, da od 380 h r- 
v a t s k i h novina i listova, što 
su izlazili u god. 1935., pripada 80 
njih katoličkoj štampi. U samom Za- 
grebu izlazi oko 250 novina i listova, 
a od toga 25 katoličkih, dakle samo 
10 posto. 

Na polju hrvatske glazbe 
stvoreno je ove godine nekoliko ista- 
knutih djela. Ponajprije su tu dvije 
opere: jedna od Jakova Gotovca 
(»Ero s onoga svijeta«) izvedena je 
već ove jeseni, a druga od Božidara 
Širole (»Grabancijaš«) samo je izašla 
štampana, a izvedena će biti na pro- 
rede. Dvije operete (Prejac »Vječni 
ženik« i Tijafdović »Maršal Mar- 
mont«), što ove godine osvanuše u 
Zagrebu, ne znače za našu glazbu 
mnogo. Naprotiv na polju komorne 
glazbe možemo zabilježiti tri izvrsna 
gudačka kvarteta: drugi od Širole, 
drugi od Papanđopula i treći od Mile 
Cipre. Tri hrvatska skladatelja re- 
prezentirana su u Zagrebu i poseb- 

ŠTO „OBITELJ" SPREMA ZA NOVO GODIŠTE? 



Ovim brojem završuje »Obitelji 
sedmu godinu svog opstanka te pre- 
lazi u osmu. Mnogo je toga u tih se- 
dam godina prošla, mnoge iskusila, 
mnogo je doživjela radosti ( od vjer- 
nih joj suradnika, revnih pretplatnika 
i plemenitih siritelja) , mnogo je imala 
da podnese i žalosti ( osobito od ne- 
vjernih pretplatnika i nečasnih duž- 
nika), mnoge je prošla promjene, ali 
mnogo je i stvorila i dala. Preko se- 
dam tisuća stranica bogatih štivom 
svake vrsti, isto toliko tisuća slika — 
ta to je cijela golema enciklopedija, 
koja sa svojih sedam golemih dosa- 
dašnjih svezaka doista može da resi 
svaku kuću. Kad to sad sve pregle- 
damo, onda tek vidimo , sto je sve 
» Obitelj « dosad unijela u tolike ti- 
suće hrvatskih kuća, sto je sve dala 
tolikim tisućama hrvatskih obitelji, 
koje zaista imadu razloga, da tom 
bez sumnje najboljem hrvatskom obi- 
teljskom časopisu iskažu svoju za- 
hvalnost, ako ničim drugim, a ono 
bar tim, da ostanu i dalje vjerni pret- 
platnici »Obitelji«. 

Molimo sve naše pretplatnike , da 
se ne rastanu ni u novoj godini od 
»Obitelji«. Ako kome nastupi kakva 
poteškoća, neka je pokusa riješiti na 
način, koji ne će » Obitelji « zaprije- 
čiti dolazak u njegov dom. Vjernost 
i ljubav može sve poteškoće svladati. 
A »Obitelj« za tu vjernost i ljubav, 
koju moli od svojih pretplatnika, obe- 
ćaje u novom godištu za uzvrat još 
većina svima ugoditi i sadržajem i sli- 
kama i opremom i zanimljivošću i 
aktuelnošću, a nada sve svestranošću 
svakog svoga broja. Već sada najav- 
ljuje nov roman » U 1 1 a b e 1 1 a«, 
koji počinje izlaziti u budućem broju: 
to je tako fino i s tako napetom rad- 
njom napisan i s tolikom toplinom 
prožet roman, te će već od početka 
osvojiti svačije srce. Osobito će dobre 
majke i kćeri uživati u onom, što nam 
u tom svom najboljem romanu ka- 
zuje čuvena švedska književnica Ma- 
rika Stjernstedt, koja je hrvatskim 
čitaocima poznata već po »Romanu 
jedne žene«, izušlom u Knjižnici Do- 
brih Romana. 

Uz roman nizat će se zanimljive 
novele pa članci iz sviju područja ži- 
vota. Djecu će veoma razveseliti nova 
poduža priča, koja će također već u 
prvom broju osvanuti, pa onda čudne 
zgode cike Dobrijana, koji će i u no- 
voj godini svašta doživjeti. Ne će 


nam se iznevjeriti ni Ly-Tai-Fu, koji 
je sebi stvorio već velik broj štova- 
telja, a onom, što » Obitelj « daje sa- 
vjetima i poukama za kućanstvo, bit 
će posvećena još veća pažnja. 1 knji- 
ževnost i umjetnost, opisi i slike do- 
maćih i dalekih stranih krajeva , ži- 
votopisi slavnih ljudi iz domovine i 
svijeta, pjesme naših pjesnika, repro- 
dukcije slikarskih umjetnika i foto- 
amatera, etnografija i druge grane 
narodnog života bit će uvijek zastu- 
pane u »Obitelji«. 

Sve zavisi o pretplatnicima: što ih 
bude više i što budu bolji »Obitelji«, 


to će i ona moći bolja biti njima-. Mi- 
sao vodilja » Obitelji « — gojiti obi- 
teljski smisao i osjećaje — svakako je 
velika i važna, pa zato » Obitelj « i 
zaslužuje, da joj svi njeni prijatelji 
pomognu, kako bi što prije podvostru- 
čila broj svojih pretplatnika i čitalaca. 
T o nije nemoguće , kad znamo, da 
slični časopisi kod drugih naroda, koji 
baš nisu veći od hrvatskoga, izlaze i 
u stotine tisuća. 

U to ime neka nam je svima sa 
srećom u novoj godini! 

Uredništvo » Obitelji « 

SVIMA, koji su do sada primati i (itaii „ Obitelj “ i po- 
magali je suradnjom, pretplatom i širenjem, te koji 
joj i dalje ostanu u tom vjerni, neka bude 

Sretna Nova Godina! 

TRAGEDIJA JEDNE LJUBAVI, GLUMCI I PUBLIKA 


Albrecht, jedini sin Ernesta 
vojvode bavarskoga, kad mu je 
bilo trideset godina, upozna u 
Augsburgu prekrasnu djevojku 
Agnetu Bernauerovu, koja mu 
nije bila rodom ravna, jer je bi- 
la kći ili samo sluškinja nekoga 
brijača. Radi toga vjenčao se taj- 
no s djevojkom godine 1432. i ži- 
vio je s njome srećno na gradu 
Vohburgu. Otac nije za to znao 
i stao je za svoga sina prositi 
kćer vojvode od Braunschweiga. 
Tek tada je Albrechtova mesalli- 
ance (nejednaka bračna veza) iza- 
šla na javu. Ovac njegov, kivan 
na svoju neželjenu snahu, dade 
je u odsutnosti sinovoj uhvatiti 
te je kao vješticu, koja je čarima 
opčinila njegova sina, utopiti u 
Dunavu 12. listopada 1435. 

Ta ljubavna tragedija bila je 
više puta opisana i opjevana u 
pripovijetkama, pjesmama i dra- 
mama. Prvu žalosnu igru o to- 
me predmetu napisao je g. 1780. 
Torring. Kad je taj komad god. 
1783. bio predstavljan u Salzbur- 
gu, uzrujana publika, koja je 
simpatizirala s nesrećnom Agne- 

tom, tako je zamrzila na upravi- 
telja vojvodina, koji na kraju ko- 
mada daje lijepu Agnetu baciti 
s mosta u vodu, da taj glumac ni- 
je nikad bez opasnosti išao uli- 
com i ljudi su ga neprijateljski 
susretali u gostionicama. Omilje- 
li glumac Schikaneder, tada Prin- 
cipal družine, dosjeti se, kako će 
kukavca izbaviti od napadaja. On 
promijeni svršetak komada i da- 
de za nekoliko dana oglasiti no- 
vu predstavu Agnete Bernauero- 
ve i na oglasu da štampati debe- 
lim slovima: »Danas će upravitelj 
biti bačen s mosta.« Sav grad 
navali u kazalište, okrutni izvrši- 
telj osude bio je uz opće klica- 
nje strmoglavljen u hladni Du- 
nav, i glumci su to veče imali pu- 
nu kasu. A. Š. 





□UBAV LIJEPE UDOVICE 


Izvorni roman 
Napisala 

Zelenka Jušić-Seunik 

(Nastavak) 


»Ljubav — sreća!« hihotala je porugljivo jedna 
sjena, što je nastojala da se progura među njih 
dvoje. Bio je to hroptaj nekoga na samrti, koji 
umire pregažen, a živo stvorenje stupalo je na 
njegovo mjesto kličući, da je našlo istinu, zado- 
voljstvo i mir. 

Došlo je proljeće, na koje je ona čeznutljivo 
čekala. Prošla je godina, otkako se vratila kući, 
ali kad bi stala pred zrcalo, nije razabirala više 
sliku gospođe u crnini, ikoju je zrcalo pokazivalo 
još pred ne dugo vrijeme. 

Ruže su cvale na njezinim obrazima. Kao zvo- 
no čit i jasan bio je njezin glas, a tople i jedno- 
stavne riječi, što ih je izgovarala. Nestalo je fra- 
za, uvijenosti. Nije se više crna haljina odbijala 
od okoline. Malo je vremena minulo od njezina 
povratka, ali i to je bilo dostatno, da se njezina 
prijašnja fizionomija, utisnuta onda u svakoj sit- 
nici, posvema izbriše. 

Napupalo je granje, zelenilo je osvanulo na 
zemlji, s Ikoje je nestao snježni pokrivač. Opet 
je pjev ptice navijestio lijepe dane i motičica se 
zabijala u odmorenu zemlju. Na ulicama prola- 
zila je revija ukusa i inove mode, a ta bujica no- 
sila je i njih dvoje, što se gurahu među ostalima 
prema jednako sićušnom cilju. 

Zaboravljući na pravila pristojnosti okretahu 
se znanci za lijepim parom i čuđenje je raslo u 
pokliku, što je kružio od 1 usta do usta: 

»Jeste li vidjeli, t'ko bi to mislio?! Leonić i 
jedna Mirkovićeva! To je udova baruna, koja 
sad radi kod »Importa i Exporta«, a on je Slikar 
i već je nekoliko puta izlagao. Tko bi to mislio!« 

Prepričavanje, zavist, a napokon ravnodušnost, 
nastala iz činjenice, koju vjerojatno više ništa 
ne će raspršiti — to je okružilo mladu sreću, što 
je obilazila samosvi jesno sve putove, priklanjala 
se svim izvorima, iz kojih je mogla što crpiti, ali 
i pribjegavajući najradije u svoja prva skloni- 
šta: u djevojačku sobu, što je pričala o njegovu 
prvom posjetu, i u atelier, koji je među svojim 
zidovima ljubomorno čuvao ono, što je gledao i 
Slušao od početka, još odonda, kad je stajao 
model pred umjetnikom. 

U tom sjećanju drhtale su sve skale, a oni bi 
to razumjeli. Tu se šaputalo o svemu i svačemu, 
o bezbroj sitnica. U tom skrivenom razgovaranju 
dizala se prijašnja sablast, sad samo smiješna i 
kukavna uspomena na nerazmjer među njima, i 



Malo kuhinjske soli, kalcija, magnezija i sode blkarbone 
rastopite u vodi i eto, u tren oka, sintetska mineralna voda ! 

Ali ako hoćete PRVORAZREDNU, PRIRODNU, ZDRAV- 
LJE 1 UŽITAK, ZAHTIJEVAJTE UVIJEK I SVAGDJE 

ONU 8 A SRCE M. 

Kralj, dvorski liferanti i Nj. Sv. Pape za mineralnu vodu 


odluke neodržane — da se više ne sastaju, sinule 
bi načas iz mraka zaboravi; sumnja i očaj, ali 
nakon toga postepeno razvedrivanje i približi- 
vanje njihovo. 

Jedna riječ, jedan kret otkrivali su uzajamni 
polet dviju duša; jedan pogled zborio je o križ- 
nom putu, što ga je ljubav prevalila. 

Nije se više pokušavalo spasiti od rasula ono, 
što je bilo rasulu namijenjeno. Petrov kumir 
propadao je, a s njime i jalove sanje o superior- 
nosti i njezinoj nekoj uzvišenosti. No zato je ta 
žena, na zlu iskušana i sreće žedna, bila budući 
korisni član društva, dobra drugarica i majka 
djeci, što će ih imati. Sagriješila je, ali se i poka- 
jala. Njen karakter sada se tek formirao, volja 
jačala. 

Zavisna od drugih, a sad slobodna, ona se opi- 
rala i samoj pomisli, da bi se ikada više vratila 
u ono prijašnje stanje. Njezina potreba, da 
svijesmo vrši svoje dužnosti, postavila se na među 
staroga i novoga poput arkanđela sa plamenim 
mačem u desnici. Trgajući iz srca i posljednji 
ostatak žaljenja za prijašnjim životom ona se sad 
razvijala u pozitivni faktor sa jasno ocrtanim 
životnim zadatkom. Svaki dinar, koji je zara- 
dila, bio je stečen u toj borbi, svaki potez pera 
na književnoj radnji, koju je upravo^ dovršila,, bio 
je grč duše, kaplja krvi i vrisak dosjetkom za- 
bašuren, blagim osmijehom pomilovan. Sve 
smioniji bivao je zahvat, pred kojim je u po- 
četku malo krzmala, a kasnije ga je prihvatila, 
da sasvim svuče dušu pred sobom, da je šiba do 
bola, a onda previja i liječi. Stroga i neumoljiva, 
a iskrena, kako nikada nije bila, ona je u ro- 
manu sebi namijenjenom okupila sve svoje mi- 
šljenje, osjećanje i djelovanje stavivši ga pod 
lupu, što je otkrivala i najmanje zrnce, najskro- 
vitiji pokret i misao. To je bilo njezino prvo 
djelo, ali daleko od početničkih mana, puno ži- 
votne plastike, originalno i snažno. Obradba je 
uspjela iznad očekivanja. Njezina ispovijed bi- 
jaše ispovijed čovječjeg srca uopće — i na na- 
govor Petrov Hela je odlučila da ga preda u 
štampu. 

Time se započeo težak put, koji je u ovo teško 
doba za umjetnost imala da prevali kao nepo- 
znato lice, u ičiji se italenat sumnjalo i kojega se 
rad sa skepsom odbijao. Nad njom se lomio 
štap prije, nego što se itko potrudio da pregle- 
da, je li to ona uistinu zaslužila. U moru pisaca 
i piskarala ona se gubila, jer se trebalo gurati 
naprijed, nimalo ne birajući sredstva, da se po- 
stigne cilj, i borba na tom području između sta- 
rijih i mlađih, borba za prestiž, a i za kruh — 
to je zateklo i osupnulo Helu, ali je nije pora- 
zilo. Ona je usmeno i pismeno pokucala na vrata 
mnogih redakcija i bila je odbijena, gdje se to 
najmanje nadala. No nije klonula, nego je po- 

S IZLOŽBE BUNJEVAČKO-ŠOKAČKE PROŠLOSTI U SUBOTICI 


Tu su izložbu ove jeseni priredili bunjevačko-šokački Hrvati u Subo- 
tici te na njoj iznijeli sve važnije spomenike na polju svoga kultur- 
nog i narodnog života 

navila hrabro svakoga dana, kad bi teik otvorila 
oči, svoje načelo: »Ustrajati, ustrajati!« 

»Senzaciju treba donijeti, gospođo!« govorili 
su nakladnici. »Nešto, što će ošinuti mamurne 
živce čitalaca, što će prasnuti poput -bombe i 
zaokupiti interes mase. Masa nema profinjenih 
osjećaja-, ona ne mari za estetsku umjetnost. 
Svoje strasti želi da vidi u djelu prikazane, svoj 
ukus do u tančine zadovoljen, i takva vjernog 
interpreta svojih želja — bez obzira, kakva im 
je vrijednost, zavoljet će i tražiti i na rukama 
nositi. Primjera zato imade dosta! Onoga, koji 
se ne trudi da podigne standard života iznad 
zahtjeva običnoga čovjeka, ikoji ne popravlja, 
ne odgaja i ne uzdiše, -nego znade da majstorski 
zagolica radoznalost, da žonglira trikom i da 
zapanji . . .« 

Slušajući ovakve izjave, Hela se sjećala, da je i 
sama nekoć Petra odvraćala od njegova rada 
prikazujući mu, kako nema smisla taj veliki trud 
i idealno pregaranje, koje se tako- bijedno- ili ni- 
kako ne naplaćuje, a on joj je odgovorio na to, 
da potreba njegovom djelovanju ne predleži ni- 
kakvoj računskoj kombinaciji, već proizlazi is- 
ključivo iz unutarnjeg zanosnog umjetničkog iz- 
garanja i nemira, iz težnje za pojačanjem život- 
nog zamaha i manifestacijom duhovnih vrednota 
i stvaralačke sposobnosti čovjeka. Ona ga onda 
još nije razumjela, ali nakon vlastite izgradnje 
njegovo joj shvaćanje nije više bilo tuđe. Vanj- 
ski efekti, jeftini i blistavi, s kojima se postizava 
uspjeh, p ostadoše joj sad zazorni. 

»Poziv je umjetnosti, da oplemenjuje dušu,« 
kazala je odrešito. »Užitak, koji umjetnost budi, 
nije klanjanje onome, što čovjeku godi. Ne 
smije se biti lijen zaći u borbu za bolji čovjekov 
ukus, niti je hrabro -ustuknuti pred zaprekom, 
koju vidimo pred sobom.« 

Njezin razgovor s onima mjerodavnima bio je 
time završen i njezin rukopis ostao je u ladici 
Petrova -pisaćeg stola, budući da ju je on zamo- 
lio, da ga još jednom pročita. Na njen vedri du-h 
nije međutim djelovalo to najnovije iskustvo, 
već ju je naprotiv nukalo na daljnje izgrađiva- 
nje svoga života, koji je morao da podnese i 


najstroži kriterij srca i u-ma. Ali taj kriterij nije 
samo -lebdio nad njezinim -djelovanjem, on se 
proširivao u jednakoj mjeri i na Petrov rad. 

Njen utjecaj na slikara nije bio manje znatan, 
nego što je bio utjecaj -na nj kao na budućeg 
muža. Po tom je utjecaju Petar opet našao smi- 
renost i zadovoljstvo. On je sad radio s njom 
se savjetujući, od nje primajući nadahnuće i za- 
nos, a mrke boje nestadoše s -njegovih platna. 
Njegovi su radovi nosili -dah iskrenog poleta, 
produbljenog znanja i tople ljubavi. 

Opet se pripremala izložba — njegova prva 
samostalna izložba, na kojoj će izložiti velik broj 
radova, mahom novijih i javnosti još ne pozna- 
tih, koji su imali potvrditi, što se prije naslući- 
valo. Njegovu malodušnost otpla-Vljivala je nje- 
zina srčanost, njegovu paletu držala je nježna 
ruka-. 

Po dvije i tri stepenice preskakiva-la je žureći 
se u ured, kako bi naknadila vrijeme izgubljeno 
kod njega u ate-lieru, kad nije gledala -na uru, 
jer joj je -bilo svejedno, da li je jutro ili veće. 
Punih ruku cvijeća, od njega darovanog, s otsje- 
vom lijepih misli i želja u svim kretnjama, ona 
je u hladnu komoru svoga šefa unosila radost, 
što nosi komadić* onog ažurnog, nasmijanog ne- 
ba, o kojemu se t-u nažalost nije ništa znalo, jer 
su i ljeto i zima prolazili nečujno, nezapaženo 
gotovo od očiju naviknutih na- brojke i račune. 

»Znadete li, koliko je sati?« Suhi reski glas 
probadao je gorčinom. Sa pulta digla se ruka 
pokazujući- prstom na kazaljke ure, što se po- 
maknuše malo od onoga sata, kad se počimao 
rad. Unatoč žurbe Hela je ope-t zakasnila. »To 
nije prvi put! Ja vas -upozoravam . . .« 

-Kao udaranje pisaćeg stroja, ma-kinalno- i bez- 
bojno, govorio je taj čovjek, ali su do nje do- 
pirale samo pojedinačne riječi ili samo slogovi, 
dok bi drugo nestajalo u- nerazumljivom pi-sku- 
tan-ju, koje je valjda značilo opomenu, da dobro 
pazi u buduće, da ne izazove srdžbu mogućni-ka. 
On je govorio, polažući vjerojatno sav svoj auto- 
ritet u ono, što je imalo potresti savješću -njemu 
po-teinjene osobe. Ali iznad računa, iznad na- 
rudžbenica, koje su ležale pred njom, a kroz 
prigovaranje jednog sitnog duha, što je režao 
na sve njemu nerazumljivo, Hela je hrlila mi- 

šiju ususret ljepšemu, bodreći samu sebe, da nije 
zlo i ne može biti zlo, kad se imade ono, što 
nam nitko ne može oteti: pouzdanje u sebe i 
vjeru u novi život. 

XXI 

Tiho, u porodičnom krugu prošla je svadba 
Višnjice i Milka, Izmiriše se napokon obje po- 
rodice, Leonićevi i Mirkovićevi, naime stariji, 
jer mlade nije nikada ništa znatnije dijelilo. 
Stari Leonić napustio je borbu, kojom ionako 
nije mogao ništa postići, i povukao se rezigni- 
rano u svoj kut. Ali ledena kora nezadovoljstva 
pucala je oko njegova srca, u kojem se ipak, iako 
malo kasno, pokrenuo iskren i topao očinski 
osjećaj, što se šuljao za mladima, željno prisluš- 
kujući njihovoj sreći i preporučujući ih Božjoj 
zaštiti molitvom, što je poslije dugo vremena 
opet zadrhtala na staračkim usnama i u duši 
njegovoj usadila klicu smirenja i predanosti. 

Naglim tempom približavale se i Petrove i 
Heline osnove svom ispunjenju. Oko starije 
Leonićeve također se vrzao jedan ozbiljniji re- 
flektant na obiteljsko gnjezdašce. Samo je Bla- 
ženka još lijetala poput nestašne mušice od jed- 
noga do drugoga među svojim kavalirima isku- 
šavajući ih na najlukavije načine, obećavajući 
jednom kao i svima, mnogo i ništa, i dolazeći 
opet Petru, kao što je i prije dolazila, da mu se 
potuži, kako nijednog još nema, koji bi joj zna- 
čio više od ostalih. 

»Hoću da, me vole ovakvu, kakova jesam!« po- 
navljala je svojom djetinjastom svojeglavošću i 
snuždila bi se malo, gotova već da proplače, što 
još nije našla takva muškarca. No ubrzo je ne- 
stao oblak sa milog lišća, ona bi skočila, okre- 
nula se poput zvrka povukavši Petra sa sobom, 
smijući se i radujući nad njegovim velikim uspje- 
hom, koji je njemu osiguran. 

»Tvoje slike!« govorila mu je poslije nada 
sve uspjele izložbe. »Osvojile su sve, koji su ih 
gledali. Čula sam na svoje uši, kako te ljudi hvale 
i napominju, da nije moguće prikazati nešto 
vjernije i ljepše, nego što si ti, učinio. Ali velik 
broj slika već je rasprodan. Što ćeš izložiti u Za- 
grebu, ako ti ništa ne preostane?« 

■Uistinu — s izložbom i njenim uspjehom Pe- 
tar je bio zadovoljan. Kritike su pisale o njemu 
najpohvalnije. Država mu je obećala stipendij za 
daljnji studij u inozemstvu, pa s tim i s novcem 
zarađenim prodajom slika on se spremao da od- 
mah poslije vjenčanja otputuje sa ženom u Nje- 
mačku, da tamo studira dekorativno slikarstvo. 
Predao je ostavku na nastavničkom položaju že- 
leći se nakon povratka posvetiti samo slikarstvu 
i scenografiji u kazalištu. Njegov davni san, da, 
putuje svijetom, da uči i da se usavršava, sad 1 je 
već bio na đomaku ostvarenja. Poslije Njemačke 
htio je da proputuje južne zemlje, Italiju, Špa- 
niju i po mogućnosti Francusku, da se na izvorima 
kulture i umjetnosti priredi za svoje daljnje dje- 
lovanje kod kuće. 


Njegov uspjeh povezivao se međutim sa uspje- 
hom Hele, jer je njezino djelo, koje je on pod 
pseudonimom poslao na natječaj, da ona nije ni 
znala o tome, nagrađeno prvom nagradom. Za- 
nimanje književnih krugova obratilo se anonim- 
nom piscu, što- je svojim prvijencem dokazao 
sposobnost, zauzevši odmah odličan položaj me- 
đu prvima i najboljima — i Hela se našla, u sre- 
dištu pažnje, koju, je najmanje htjela oko sebe 
da privuče. 

»Zašto da govore o meni?« kazala je Petru. 
»Iz mondene žene postala je jedna druga, koja ne 
zazire od socijalne borbe i hoće da se prilagodi 
svemu, što život nosi, ali za slavom ne žeđa. Ja 
nisam pisala vođena taštinom, da opet stupim na 
poprište i pobudim senzaciju. Petre, ti znaš, da 
ja to nisam htjela. Mislila sam u tom romanu 
dati sebe; a mnogo puta sam pomišljala, da se 
okanim toga posla, jer sam se bojala, da ne bude 
dosadno i bezizražajno, što hoću da kažem. Ali 
ja sam pokušala da kažem o ulozi žene u životu, 
naročito sad u ovo doba poslije rata, a važnost 
ovog problema rijetko se uvažava, kako treba. 
Vodila me je želja, da ocrtam makar i u blije- 
dim potezima zadatak žene, koji, ako je isprav- 
no shvaćen i s ljubavlju provađan, mora donijeti 
blagoslov i njoj samoj i njezinoj okolini.« 

Opet se smiješio portret na zidu svojim zago- 
netnim smiješkom sfinge, kao da se izruguje, ali 
oni nisu gledali na nj, jer je u njemu bilo sadr- 
žano jedno doba, koje je već prošlo — bila je 
to samo uspomena na razvoj jednoga bića i na 
njegovo oslobađanje od zaslijepljenosti i skuče- 
nosti. 

Motiv, što je provejavao njezinom radnjom, 
govorio je jasnim govorom u samoći, koja ih je 
milovala stišavajući nemir srdaca. I bez riječi oni 
su se razumjeli znajući, da slušaju obadvoje, što 
im priča svako ono poglavlje, svaka rečenica, 
što je iznosila misao, jednostavno, a uvjerljivom 
plastikom. Kritika je ispravno rekla, da je to 
zbiljski život, u kojem nema ništa nemoguće i 
istinski neproćućeno, život, koji se ne bi dojimao 
tako snažno i uvjerljivo, da nema tog silaženja i 
uspinjanja, padanja i uspravljanja i koračanja 
neustrašivo naprijed uza sve žrtve i pregaranja. 

Pa Ikad bi stali kraj prozora svoje mansarđe, 
pred njima nije bio onaj poznati uski vidik sa 
svakim poznatim kutićem i prolaznicima, koje 
su sve poznavali, jer je široka perspektiva pu- 
cala pred njima. . . I dugo su stajali još rukom 
u ruci na tom mjestu mirni i gotovo nepomični . . . 
ne prozborivši ni riječi, šaljući u duhu pozdrav 
svom rodnom gradu — pozdrav budućnosti 
svojoj. 

llllllllllllllllllllllllllllllllllllllllllllllllllllllllllllllllllillllllllll 

Svatko će na dušak pročitati roman o pustolovnom pu- 
tovanju islandskog dječaka »NONNI«, jer on spada 

među najzanimljivije romane, koje je izdala 

Knfišnica Dobri/) Romana, Zagreb 

NAJ DOM 


Do bar tek 

0 JELOVNIK ZA OVAJ TJEDAN 

Nedjelja. Objed: Juha od svinje- 
tine s rezancima. Kuhana govedina 
(svježa) s hrenom i prženim krum- 
pirom. Pita od oraha. — Večera: 
Riža, kobasice i krastavci. 
Ponedjelja. Objed: Prežgana ju- 
ha s narezanim kruhom. Kupus s 
okrugljicama- od žemlje. — Večera: 
Okrugljice od žemlje s umakom od 
šljiva pekmeza. 

Utorak: Objed: Juha od volovskog 
repa. Savijača s makom. — Večera: 
Pečeni šaran. 

Srijeda. Objed: Govedska juha s 
okrugljicama od jetara. Govedina u 
umaku s rižom. Pečeno prase sa 
miješanom salatom. ■ — Večera: Hla- 
dna prasetina sa salatom. Poklad- 
nice. 

Četvrtak. Objed: Juha od krum- 
pira. Kelj s faširanim odrescima. 
Kompot. — Večera: Jaja s hrenom. 
Petak. Objed: Mliječna juha od 
kruha. Varivo od graha. Drobljenac 
■s malinovim sokom. — Večera: Sa- 
lata od graha. 

Subota. Objed: Juha od zelenja. Zec 
u umaku. Jabuke. — Večera: Ko- 
basice s hrenom. Čaj. 

Mliječna juha od kruha. Nareži kruh 
na tanje nareske, koje osuši u toploj 
pečenjari-, a tada ga sitno stucaj i 
zakuhaj u mlijeko, koje vrije. U tu 
juhu razmuti jedno jaje, posoli je i 
prokuhaj. 

Jaja s hrenom. Skuhaj tvrdo jaja, 
oguli ih i oprezno raspolovi te po- 
slali na zdjelu. Malo octa pomiješaj 
s vodom, uljem i -malo soli pa tim pre- 
lij jaja, a onda ih pospi svježim na- 
ribanim hrenom. 

Kajgana za djecu. U čašu za vodu 
istresi dva čitava jajeta, koja posoli 

1 dodaj 20 grama tekućeg maslaca. 
Zatim stavi čašu u posudu s hladnom 
-vodom te metni na žestoku vatru i 
miješaj neprestano, dok jaja ne zgu- 
snu. 

Francuski omlet. Miješaj dobro 3 
jajeta pa dodaj 4 žlice tučena vrhnja, 
sitno -nasjeckanu glavicu luka pečenu 
na maslacu i soli. Cijelu tu smjesu 
ulij na tavu, koju si maslacem do- 
bro namazala, i peci u pečenjari na- 
glo, dok n-e porumeni. Dok je vruć, 
nosi omlet na- stol sa špinatom. 

Voćni kolač. Uzmi toliko maslaca i 
toliko šećera, koliko važe jedno jaje. 
Miješaj maslac sa žumanjkom i še- 
ćerom, dodaj pol šalice mlakog mli- 
jeka, malo limunove -kor-e, a brašna 
primiješaj s praškom za pečenje to- 
liko, da se -tijesto, kad ga umijesiš, 
da razvaljati. Razvaljaj ga tanko i 
metni- ga u namašćeni oblik i lagano 
peci. Zatim naspi odozgo voća (na- 
ribanih jabuka, a može biti i miješano- 
voće) i peci dalje u srednje vreloj pe- 
čenjari, dok ne bude pečeno. Od tog 
tijesta mogu se ispeći d-va kolača-. A. 


Kućni savjeti 

Da se ustanovi, da li se u lanenom 
tkivu (platnu) nalaze pamučne niti, 

mogu se ova dva pokusa u-potrebiti, 
koji ne varaju: 1. Tkivo se napne pre- 
ma svijetlu svijeće (električne žaru- 
lje), pa će se vidjeti, da pamučne niti 
ima-du posve jednak oblik, naprotiv 
lanene niti pokazuju nejednakost u 
debljini, pa makar na koji način bile 
predene. 2. Uzme se nekoliko niti i- 
naglo se trgnu; pamučne će se ni-ti 
zafrkati i cjepati, a lanene ostaju kru- 
te i glatke. 

Ako se smrzne koji dio tijela, na 

primjer kao nos, uho, ruka, noga, tad 
je svako naglo grijanje štetno, da- 
pače treba smrznuti dio obložiti sni- 
jegom, i to u hladnoj sobi, da se ma- 
lo pomalo ugrije. Kad smrznuti dio 
opet postane ću-tljiv, pere se izmje- 
nično ikamforom petrolejem te se 
namaze vaselinom ili čistim lojom. U 
teškim slučajevima treba odmah po- 
zvati liječnika. 

Da se šunke dulje drže. Zamuti 
bjelanjak od jaja pa time s pomoću 
kuhinjskoga kista pomno premazi šun- 
ke, osušene u dimu. Na površini šun- 
ke nastaje od bjeljanka kožica, koja 
štiti od upljuvaka -i drugih Štetnika. 
U bj-eljanja-k može se pomiješati tu- 
cani papar (biber). 

Sredstvo za uništenje stjenica. Moči 
40 grama prostog duhana za lulu u 
200 grama- 45%-tne žeste (špirita) 
kroz tri dana, zatim u toj tekućini 
rastopi 6 grama borove kiseline i do- 
daj 6 grama karbolne kiseline i 12 
grama saliciln-e kiseline. Ta se tinktu- 
ra može još namirisa-ti sa 1 gramom 
limunova ulja ili kojim drugim miri- 
som. Pokućtvo, okvire itd., gdje su 
se ugnjezdile stjenice, očisti jakom 
vrelom lužinom, premaži zatim dva- 
tri puta kistom umočenim u ovu tink- 
turu. Kod bijeljenja ili slikanja zido- 
va soba- uništit ćeš gamad tako, da 
primiješaš 3 -do 4 bočice ove ti-nktu- 
re u vapno (boju), kad se prvi put 
maže zid. 

Čišćenje zlatnih lanaca. Od tople 
vode i struganog bijelog sapuna na- 
pravi lužinu, -koju nali j u -kakvu bo- 
cu sa širokim grlom. U tu lužinu met- 
ni- zlatni lanac, koji hoćeš da očistiš, 
i snažno ga mućkaj nekoliko minuta, 
zatim lanac dobro isperi u čistoj 
vodi. Onda uspi nešto vapnenog praš- 
ka U vodu, u kojoj lanac ponovo snaž- 
no mućkaj te zatim opet u bistroj vo- 
di -isperi i u finoj -pilovini- osuši. 

Škripanje cipela, koje mnogim lju- 
dima neugodno smeta, obično se dade 
odstraniti, ako se potplati namažu 
lanenim uljem. Uopće se preporuča 
poplate obuće lanenim uljem tako 
dugo mazati, dok više ne upijaju 
ulje. Tako će onda potplati biti mno- 
go trajniji. 

Da cvijeće u vazama ostane dugo 
svježe, postupaj ovako: Svakog se 
jutra mora vo-da iz vaza izliti i nado- 
mjestiti svježom vodom. U vodu se 
uspe malo salitre ili nešto rastoplje- 
na- hipermangana. Imamo li sal-mija- 
ka (tekućeg) pri ruci, dodat ćemo 
svježoj vodi 1 do 2 čajne žličice sal- 
mijaka. Ako odrezanim cvijećem tako 


postupamo, ostat će oko 12 do 15 da- 
na svježe. 

Čišćenje boca i čaša. Bocu, čašu 
ili stakleni vrč za- vodu napuni do 
polovice mlačnim octom i bijelim pije- 
skom te dobro mućkaj, zatim isperi 
mlačnom vodom i odmah osuši. Boce 
i vrčevi za vodu postat će tim nači- 
nom osobito sjajni. S. A. 

Hajka i dijete 

Kad dijete ne će da jede. Često se 
srde roditelji, -kad djeca prema svojoj 
dobi razmjerno malo jedu. Tu -ne ko- 
riste nikakve prijetnje, već samo- li- 
jep nagovor ili dobar primjer. Ako 
dademo pregledati takvo dijete, onda 
se obično opaža, da je želudac u redu. 
Takva su djeca većinom nježna i bli- 
jeda. Uzrok je tome ponajviše krivi 
odgoj ali- preveliko oduševljenje za 
igrom. -Ljekarije tu obično n-e pomažu, 
već valja strpljivo čekati poboljšanje. 
Djeci, koja slabo jedu, treba davati 
veoma hranjiva jela, jer ako već sla- 
bo ,i malo jedu, barem neka je ono, 
što pojedu, veoma izdašno. -Da se 
međutim u djetetu pobudi volja za što 
većim obrokom jela, dobro ćemo uči- 
niti, ako ga pridružimo drugoj djeci, 
koja puno i halavpljivo jedu. Kada 
dijete vidi, kako drugo jede puno i 
slasno, onda će i samo poseći za hra- 
nom. -Nekojoj opet djeci bolje prija 
u gostima, odnosno u -tuđoj kući, 
nego li -kod svoje kuće. Veoma uspje- 
šno pobuđuje tek i zadržavanje na se- 
fu, a -i česta promjena hrane. Sve se 
to mora oprobati, jer će nam dijete 
inače oslabiti pa i oboljeti, a onda ne 
preostaje drugo nego pozvati liječ- 
nika. I. S. 


DOGAĐAJI 


19. prosinca: Engleski ministar 

vanjskih posala Sir Samuel Ho- 
are dao ostavku, jer se na nj di- 
gla u Engleskoj velika bura radi 
popuštanja prema -Italiji na račun- 
Abesinije. — Posebnim zakonom 
priznao je češk ©slovački -p-arla- 
menat -bivšem predsjedniku re- 
publike doživotnu predsjedničku 
plaću i uživanje ljetnog dvorca 
Lšny. 

20. Abesinoi potiskuju Talijane i pri- 
foližuju se gradu Ma-kale. — ■ U Že- 
nevi sjednica Male Antan-te i, Bal- 
kanskog Sporazuma. — Engleska 
traži od svih država na Sredoze- 
mnome moru, da je pomognu, ako 
bi mor-a-la ustati -protiv Italije. 

21. U Poljskoj piarlamenat za-ključi-o 
-veliku amnestiju, ali nije amne- 
stiran bivši predsjednik vlade Wi- 
-tos, koji je u emigraciji. 

22. Grčka, Turska, Jugoslavija i Ru- 
munjska -izjavile Engleskoj, da će 
u svakom slučaju biti. uz nju. — 
Abesinci -se priibližuju Aksumu. 

23. Novim engleskim ministrom vanj- 
skih posala postao Eden, koji je 
najmlađi engleski ministar vanj- 
skih posala u posljednjih stotinu 
godina (ima 38 godina). 


999 




ZLATNA ŠKROPIONICA 


Bili jednom siromašni roditelji, koji su imali 
toliko djece, koliko je rupa u rešetu. Još im se 
rodi jedno žensko dijete, kad vidješe, kako do- 
lazi k njima jedna gospođa, koja im se ponudi, 
da će kumovati tome djetetu. Oni to prihvate 
rado. Ta gospođa ibila je Sveta Djevica. 

»Za sedam godina,« reče ona, »doći ću po 
dijete.« 

Ona se doista vrati: poslije sedam godina i 
dovede curicu sa sobom. 

Jednoga dana reče joj: 

»Evo ti svih mojih ključeva, ali nemoj ići u 
ovu sobu.« 

Zatim ode šetati. 

Čim je izašla, mala otvori vrata od sobe, u 
koju joj je bilo zabranjeno ulaziti. Tu je ugle- 
dala zlatnu šk Topionicu, te umoči u nju prste i 
dotakne se njima čela; i odmah su joj se prsti 
i čelo svi pozlatili. Ona poveže čelo i prste jed- 
nim trakom platna. 

Naskoro se vrati Sveta Djevica. 

»Dakle,« reče djetetu, »jesi li ulazila u sobu, 
kamo sam ti zabranila da ideš?« 

»Nijesam, kumo.« 

»Ako ne govoriš istinu, kajat ćeš se.« 

»Ne, kumice, nijesam išla unutra.« 

Dogodi se zatim, da se djevojka udala za jed- 
noga kralja. Prvo dijete, koje joj se rodilo, 
iščezne odmah poslije rođenja, i kad ju je muž 
pitao, šta je bilo s njim, ona nije znala reći. 
Kralj bijesan izađe prijeteći se, da će je pogu- 
biti. 

Najednom ukaza se pred nesretnom mladom 
kraljicom Sveta Djevica i reče joj: 

»Jesi li ulazila u komoru?« 

»Nijesam, kumo.« 

»Ako mi kažeš istinu, vratit ću ti dijete.« 

»Nijesam, kumo, nijesam ulazila.« 


Za godinu dana rodi se kraljici drugo- dijete, 
koje nestane baš kao prvo. Kralj, još bjesniji 
nego prvi put, reče, da hoće pošto- poto znati, 
gdje su djeca. Kraljica ne odgovori ništa. Jedan 
čas zatim ukaza se opet Sveta Djevica pred njom 
i reče joj: 

»Kćerce, jesi li ulazila u komoru?« 

»Nijesam, kumo.« 

»Ako mi kažeš istinu, vratit ću ti oba djeteta.« 

»Nijesam, kumo, nijesam ulazila.« 

Kad se kraljici rodilo treće dijete, kralj po- 
stavi straže, da vidi, što će biti. Najednom čuje 
se vani glazba tako ugodna, da je sav svijet 
onamo potrčao. A ta se glazba čula po nalogu 
Svete Djevice, koja je odnijela dijete, kad nije 
nitko bio u komori. Kralj, gnjevan preko mjere, 
izjavi, da će odmah dati postaviti lomaču, na 
kojoj će njegova žena živa biti spaljena. 

Sveta Djevica prikaže se sada treći put kra- 
ljici. 

»Kćerce,« reče joj, »jesi li ušla u komoru?« 

»Nijesam, kumo.« 

»Reci mi istinu, pa ću ti vratiti tvoja tri dje- 
teta.« 

»Nijesam, kumo, nijesam ulazila.« 

Kraljicu su odveli na lomaču. Kad’ se imala 
popeti 1 na nju, vidje još jednom Svetu Djevicu, 
koja joj reče: 

»Ako mi kažeš istinu, vratit ću ti tvoje troje 
djece.« 

»Ne, nijesam ulazila.« 

Sveta Djevica pokaže joj se iznova, kad se pe- 
njala, no kraljica osta kod svoga nijekanja. 
Tek kad se bila vidjela na vrhu lomače, izda je 
srce i ona prizna. 

Onda je Sveta Djevica Skine s lomače i vrati 
joj djecu. Otada kraljica je živjela srećno sa 
svojim mužem i djecom. 

Narodna priča iz Lorraine 



Trudne, bolne, teške noge, 

osjetljive od napora prehlade, otečeni 
tabani, stare ozeblne i žuljeve odstranjuje 

MRAVLJA SOL (Formica sa!) 

Vatrene, bolne, teške noge i tabane ne- 
staju za osvj eženje tijela, ruku, nogu, 
mišičja, za pospješenje kolanja krvi i ja- 
čanje organizma, mišičja i krvi, kod upale 
tabana od prehlade, za kupanje nogu. 
Pokusni omot Din 3'— , veći omot Din 15‘— 
Dobiva se samo u 

Ljekarni BARTULIĆ, Zagreb, 

Dolac kraj TrZnlce 


Pošaljite pretplatu za g. 1936, ! 


ASPIRIN 

0(1« «#■>. pm4 S. Br. 4704 *4 I. DL IMS 


POKUĆTVO 

Kupujte dobro i jeftino sa skladi- 
šta: Stavko Henč, Zagreb, 
Vlalka ul. 70b (Nadbiskupska 
palača). Izrada i po narudžbi. Van 
Zagreba dostava autora bez tro- 
škova pakovanja. 



j^£&Q{iauć'i&u>oi 


luča 778 -uU^*^' 3 9~ ViZkia 


NAJNOVIJE v 

JERONIMSKE KNJIŽICE 

PO DINAR 

Josip Sučević : A B E S I N I J A 

O. A. Alfirević: SV. Ć1RIL I METOD 

P. Matijević: OBITELJ BEZ DJECE, 

NAROD BEZ BUDUĆNOSTI 
K. Stošić: JERUSALEMSKA SLAVA 
JEDNOG HRVATA 
Dr Juretić : OTKUDA GOSPODARSKA 

KRIZA 

JERONIMSKO SVIJETLO 

Zagreb, Trg Kralja Tomislava br. 21 

LY -TAI-FU 


GOVORI 


O STARO] GODINI 


Na koncu ove godine primio 
sam od svojih čitalaca četiri če- 
stitke. 

Gosp. G. Z. iz K. piše mi: 
Cjenjeni gospodine Litaifu! 

Na Vašu veliku žalost javljam 
naslovu da, sam cjelu Božju go- 
dinu čitao sa svojom obitelju od 
osam članova Vaše govore a, bio 
I je nazočan i veleučeni gospodin 
! Sreski načelnik sa svojom Milo- 
stivom gospogjom i milom dijeći- 
com koja, se zovu Anka, Zvon- 
ko i Marica ljepa dijećica kao ru- 
žice, a gospodin je Sreski ente- 
ligentan i čita Shakespeareaua i 
druge Francuske pisce. Mi smo 
se trudili da, se smijemo a, osobi- 
to da nam bude humoristično i 
jer je milostiva gospogja doktor 
Žnidaršić iz poluklinike rekla da, 
ste Vi duhoviti u ruskom žanru. 
Morali smo sa žalošču konstati- 
rati moja supruga i ja, a osobito 
gospodin Sreski da Vaši govori 
nemaju glave ni repa i da se en- 
telegentan ćovijek nemože buda- 
laštinama koje Vi pišete nasmi- 
jati. U to ime želimo Vam- Sret- 
nu Novu Godinu i mnogo sreče 
na Vašem književnom polju. 

K. 24 prosinca 1935. 

G. Z. sreski zvanićnik. 

Druga čestitka glasi: 

P. n. »Ly-Tai-Fu«, Zagreb, 

Aprilska ul. br. 15 

U vezi s Vašim člankom od 13 
januara 1935 pod naslovom »O 
apotekama i apotekarima« u 
tjedniku »Obitelj« slobodni smo 
Vam u znak zahvalnosti radi pro- 
micanja naših staleških interesa 
čestitati Novu Godinu i dostaviti: 

1. Jednu veliku bocu ribljega 
ulja »Bakalaroz«. 

2. Lončić masti za potkožne 
čireve »Čirocid«. 

3. ^ kg gorke soli »Tjerin«. 

4. Kutiju praška protiv znoje- 
nja nogu »Zandarol«. 

5. Pomadu protiv svrabi »Svr- 
bal.« 

6. Vodu za porast kose »Anti- 
ćelavon«. 

U nadi da ćete se i unaprijed 
vašim vrijednim perom zauzimati 


za naše staleške ciljeve želimo 
Vam sve najbolje i bilježimo se 
sa štovanjem: 

Zagreb, 23. decembra 1935. 
Društvo apotekara i apo- 
tekarica. 

Treću čestitku pisala je ženska 
ruka. 

Dragi gospodine Ly- Tai-Fu! 

Vi se sigurno ne ćete srditi, ako 
Vam u ime svoje i svojih druga- 
rica, koje su sve od reda zalju- 
bljene u Vas, čestitam Novu Go- 
dinu moleći Vas, da u slijedećoj 
godini napišete u svakom broju 
bar tri stranice. Vaše članke či- 
tamo u školi mjesto privatne lek- 
tire, osobito pod satom matema- 
tike, i zato sam nekidan dobila 
drugi red. Vi me ne poznate, ni- 
ste me nikada vidjeli i ja se ne ću 
potpisati; zato Vam smijem slo- 
bodno reći, da sam strahovito za- 
ljubljena u Vas. Vi ste egzotičan 
tip, istočnjak, a ne obična evrop- 
ska njuška kao ovi naši hofiranti. 
Rado bih se i udala za Vas. Htjela 
bih samo da znam, jeste li zbilja 
oženjeni, ili se samo tako pravite, 
da se ljudi smiju. Čula sam, isti- 
na, da u Kini pojedini muškarci 
imaju i po više žena, ali ja nisam 
tako mislila. Znam, da sam pre- 
više ljubomorna i da ne bih mo- 
gla tako nešto podnijeti. Ako ni- 
ste oženjeni, onda mi dajte znak; 
napišite na primjer u slijedećem 
broju nešto o profesorima ma- 
tematike. Voli vas nepoznata 
N. N. učenica VI. r. gim. 

Zagreb, 23. XII. 1935. 

Četvrta čestitka potpisana je 
sasvim nečitljivim potpisom: 

Gospon Lutajfu lepovas pro- 
Sim kat bute pisali onega krimi- 
nalnega Romana napret poslednu 
Stranu da sporne nite kajse Me- 
ni pripetilo i kak su ludi ne Po- 
šteni, kat sam Jučer išel na posel 
i katsam se Kuči vrnul sam imel 
kaj videti, odnesli su mi novi Ka- 
put i Lajbek i Zlatnu Vuru kaj- 
sam dobil na Firmi is Ame Rike 
ot pokojnega Vujca i šest pari 
Soknih i jenu belu Košulu ot Po- 


pelina a ja os bilno sumnam na 
jenega Suseda kajti je rekel mo- 
joj Hauz Majsterici dasam Ja Ka- 
pi Talist i dasam Glasuval za Jef- 
tiča aja vičem Živio Vođa Hrvat- 
skok na Roda Doktor Vladi Mir 
Maček i Želimvam sretno Novo 
Leto kak dabi Sam Sebi želei. 
Za Greb 24 Prosinca 1935. 

Potpis nečitljiv 

Ove čestitke mojih požrtvov- 
nih čitalaca prijatno su me izne- 
nadile, a budući da ne znam nji- 
hove adrese, slobodan sam, da svi- 
ma javnim putem izrazim svoju 
najdublju zahvalnost. Usput od- 
govaram: 

Gospodinu G. Z. iz K.: Može 
biti da moji članci nemaju repa, 
ali glavu svakako imaju i to na 
vidljivom mjestu. Ako gospodin 
sreski misli, da brci ili što drugo 
na glavi nije u redu, neka se iz- 
voli obratiti na gosp. Kamila Ru- 
žičku, akademskog slikara, koji 
je jedini odgovoran za glave 
mojih članaka, a koji može tako- 
đer naslikati i rep ako gospodin 
sreski misli, da je to neophodno 
nužno za smijanje. 

Društvu apotekara i apoteka- 
rica: Pošiljku sam primio u redu. 
Jedino se nepažnjom otvorila ku- 
tija s praškom protiv znojenja 
nogu pa mi je podstanar otkazao- 

Gospođici gimnazijalki: Ne mo- 
gu da vas uzmem za ženu, jer 
sam već oženjen i to ozbiljno, a 
ne samo zato, da mi se ljudi smi- 
ju. Istina je, da gdjekoji Kinez ima 
po više žena, ali meni je jedna 
sasma dosta, skoro i previše. Ako 
volite egzotiku, nastojte da se 
udate za profesora matematike. 

Okradenom gospodinu: Utje- 
šite se; i meni su, kad sam jednog 
jutra došao u ured, odnijeli 24% 
od sveukupne imovine i to za ne- 
koliko godina unaprijed. Moja 
hausmajstorica sumnja na jednog 
gospodina, koji kaže, da jedem 
triput na dan, a da je to za rodo- 
ljubivog činovnika previše. 


KREVETI željezni, mjedeni i osta- 
lo čelično pokućtvo nabavit ćete 
najsolidnije i najjeftinije kod proiz- 
vađača : 

FILIP BAUM, ZAGREB 

M83-E0 1. Dižmana l (Prolaz Tušftanac) 



DOBRIJAN U ABESINIJI 


13. 

Čika Dobrijan nije nikuda mogao 
iz talijanskog začaranog kruga. Da 
umakne u goru zelenu, tu bi sreo pu- 
ške i topove; da se popne nebu pod 
oblake, tu bi sreo ljute aeroplane... 
General Bombardoni i svi ostali pro- 
slavljeni vojskovođe držali su ga se 
kao pijan plota. 

»Nemojte nas ostaviti, slavni vite- 
že rimske vučice! Čuvajte nas i bra- 
nite, da nas ne pojedu Abesinski lju- 
dožderi.« 

Tako su govorili čika Dobrijanu, 
a on se pravio važan, klimao glavom 
pušio kao Englez. 



Jedne lijepe zore -usmjelilo se dva- 
deset talijanskih aviona da krene dva 
i po kilometra u unutrašnjost Abe- 
šlnije; ali se ubrzo vratiše s pora- 
znom vijesti: 

»Glavni korpus abesinskih četa pod 
vodstvom rasa Sejuma primiče se kao 
bujica, našim položajima.« 

Tu vijest je primio general Bom- 
bardoni. Postao je blijed kao abe- 
sinski sir, a pokretljiv kao abesinska 
trstika na vjetru. U koljenima je do- 
bio bolest akutne drhtavice, a zubi 
su mu cvokoćući od tropske zime gri- 
skali riječi: 

»P r o-p r o -p ro - padosmo 1 . . . Do-do- 
do-laze ra-ra-ra-zbojniđ!« 

Srećom se snašao čika Dobrijan i 
izlio mu na glavu bocu octa... Na 
fronti je međutim nastala čitava uz- 
buna^ Pet stotina aviona diglo se u 
zrak i prekrilo žarko sunce — - kao 
skakavci. Neki su vojnici dizali ruke 
u zrak ii vikali: »Predajemo se!« — • 
neki su pali na zemlju i više nisu 
mogli od puste drhtavice da ustanu. 
Tankovi su se počeli micati, topovi 
pucati — da se sve orilo ... U tim 
pripremama, nervozi i žurbi poginulo 
je 179 osoba. 

Čika Dobrijan ostao je posve sam 
na uzvisini, odakle je generalštab di- 
rigirao ratnim operacijama. S tog 
visokog položaja utvrdio je, da je ci- 
jeli abesinski navalni korpus izno- 
sio ukupno 12 ljudi. Od tih su tro- 


jica skočili u talijanske tankove i 
odnijeli ih sobom, dvojica su pogi- 
nula; baš do nogu cike Dobrijana, a 
09tali su umakli među klisurama . . . 

Cijeli dan je iza toga pet stotina 
aviona bacalo bombe, a topovi su 
pucali da se zemlja tresla... Jedan 
bolničarski brod odveo je nekoliko 
stotina hrabrih boraca na Dodekadez, 
a nekoliko desetaka bilo je sahranjeno 
daleko od domovine — uz sve vojne 
počasti. 

Iza tog okršaja službeni talijanski 
izvještaj br. 77. glasio je ovako: 

»Glavna snaga rasa Sejuma po do- 
bro smišljenom planu stupila je da- 



nas u ofenzivu. Naše su ih prethodnice 
hrabro dočekale i hametom potukle. 
Zarobljeno je 600 neprijatelja i vrlo 
mnogo ratnog materijala. Dvjesta 
Abesinaca poginulo je u okršaju.« 

Čika Dobrijan bio je potišten. Ni 
s kim nije htio da govor.i.A jednoga 
dana izvezao ise na šetnju jednim 
čvrstim avijonom i uzletio visoko, vi- 
soko. ., da se može slobodno spu- 
stiti k svom željenom cilju — Abesi- 
niji. 


Čudan odgovor. A.: »Što ti misliš, 
kada treba čovjek da se ženi?« 

iB.: »lija!... U mladosti je obično 
prerano, a u starosti prekasno!« 

Ponos. Kuće vlasnik: »Već ne- 
koliko mjeseci niste platili stanarine. 
Nije druge, morate se iseliti!« 

Stanar: »Pa zar vi mislite, da ću 
se iseliti prije nego što namirim duž- 
nu stanarinu?... Nipošto!« 


KNJIGE ZA MLADEŽ 

Weiser- Weber: „Svijetlo Planina" Din 8‘— 
knjiga koja divno prikazuje peripetije sa- 
vremenog đačkog života na gimnaziji. 
Jacgues Maritain: „Religija i Kultura" 
Din 8'— Djelo najvećega katoličkog filo- 
zofa o najaktuelnijem problemu stvaranja 
katoličke kulture. — Prvorazredna knjiga 
neophodno potrebita za svakog intelek- 
tualca. — Naručuje se kod 
Zbora duhovnelmladeZI u Senju 


HALO/ALE 


Uvjerljiv dokaz. O n a: »Dragi mu- 
žiću, a hoćeš li me voljeti i onda, kad 
budem imala sijedu kosu?« 

On: »Ludice moja, to je izlišno pi- 
tanje! Volio sam te, kad si imala 
plavu, smeđu, riđu, crnu i ne znam 
kakvu još kosu, kako te ne bih volio 
i sa sijedom kosom?...« 

U kazališnoj loži. Muž: »Je li li- 
jepo, draga, u tvom kutiću, gdje sje- 
diš?« 

Žena: »Jest, lijepo i ugodno sje- 
dim.« 

M u ž: »I dobro vidiš na pozornicu?« 

Žena: »Dobro«. 

»Muž: »Nije Ii ti hladno?« 

»Ž e n a: »Nije.« 

M u ž: »»A nema li možda pro- 
puha?« 

Žena: »Nema, ni najmanje.« 

»M u ž: »E, hajde onda, mila moja, 
da se promijenimo za mjesta!« 

Suvišna briga. ’S 1 u ž a v k a: »Mi- 
lostiva, naj nikoga više ne pozoveju, 
jer ih bu onda trinaest pri stolu, a to 
je nesrećen broji« 

Milostiva: »Nemojte si glavu 

trti, Katice, U svakom slučaju moj 
muž jede najmanje za dvojicu.« 

Dječja znateželja. Zlatica: »Ma- 
mica! Od čega su živjeli moljci u ra- 
ju?« 

Mam a: »No, kakvo je to opet pi- 
tanje!?« 

Zlatica: »Pa da; kako su mogli 
živjeti, kad Adam i Eva nisu još 
imali ni suknenih ni krznenih odi- 
jela! . . .« 

Monolog jednog škrtice. »Novac 
uštediti isto je, što i novac zaraditi. 
Dakle ja zarađujem na prosjacima, 
jer ne dajem nikome ništa.« 



Postoj* samo JedenPyramidon— 
I to onaj sa Bayar-ovim krI2em@l 
Ojsna mu ja sada snlžana za 30%, 
pa Ja to najbolja priliko za sva 
ona koji ga na poznaju, da ga 
sada Iskutaju. 

Pyramldon pomaža pouzdano 
protiv sviju bon, mlgrans I men- 
struacionin tagoba. 

— ^» , J a»tl * W4hg M a. »fras^bsa— **'ll 

RUBRIKE 

Pod dvije glavne rubrike »Kul- 
turu« i »Naš dom« skupljeno je mno- 
go zanimljivih i korisnih bilježaka 
iz života i kućanstva. .Praćena je 
književnost, film, kazalište, slikarstvo, 
glazba, radio i t. d., zatim kuhinjske, 
kućanske, zdravstvene, obiteljske 
potrebe. Registrirani su događaji, 
nižu se šale, šah, zagonetke i t. d. 
Nema broja »Obitelji«, u kojemu se 
ne nalazi dragocjenih bilježaka u ru- 
brikama. 

SLIKE 

Kroz godinu 1935. u »Obitelji« je 
izišlo na stotine slika iz najraziiči- 
tijih područja: umjetničke, iz domo- 
vine, iz svijeta, portreti, religiozne, 
filmske, kazališne, modne i t. d. Do- 
bar dio slika služi kao ilustracija 
člancima i pripovijestima. Na naslo- 
vnoj stranici svakog broja nalazi se 
ukusna slika, a isto tako su bogato 
ukrašene slikama i. ostale omotne 
stranice. 

NOVO LJETO U KINI 
Javni pisari na ulicama imaju pune ruke po- 
8la, Jer svak želi da pošalje za Novo Ljeto g 
mnogo čestitaka svojim znancima 
Foto Fides 


R I J 1 

Na zaleđenom pojilu kod 80 stupnja ispoc 
ništice 

Foto Fides 

